text: வேதங்கள் (Vedas) என்பவை பொதுவாக இந்து சமயத்திலுள்ள அடிப்படையான நூல்களில் சிலவாகும். காலத்தால் முற்பட்டதும் ஆகும். வேதம் என்னும் சொல் பிற மதத்தாரும் தங்கள் சமயத்தின் முதன்மையான நூல்களுக்குப் பயன்படுத்துகின்றனர். பொ.ஊ.மு. 5000 ஆண்டுகளுக்கு முன்னரும் இந்துக்களின் வேதங்கள் இன்றிருப்பது போலவே இருந்தது என்று பண்டித பால கங்காதர திலகர் நிரூபித்துள்ளதாக சுவாமி விவேகானந்தர் குறிப்பிட்டுள்ளார். சொற்பிறப்பியல் இந்து மதத்தில், வேதம் என்ற சொல் வித் என்ற வடமொழிச் சொல்லை வேராகக் கொண்டது. வித் என்றால் சமசுகிருதத்தில் அறிதல் என்று பொருளாகும். வேதங்கள் என்பதற்கு ’‘உயர்வான அறிவு’’ என்றும் பொருள்படும். வேதங்களின் வகைகள் இந்து சமயத்துக்கு அடிப்படையானவை நான்கு வேதங்கள் ஆகும். ரிக், யஜூர், சாம, அதர்வண வேதம் ஆகியவை தான் அடிப்படையில் வேதங்களாகக் கருதப்பட்டன. அதர்வணத்தை தீமை என்று கருதினார்கள். பிற்காலத்தில் தான் அது நான்காவது வேதமாகச் சேர்க்கப்பட்டது. இவை தமிழில் நான்மறை என்றும் கூறப்படும். என்றாலும் தமிழில் நான்மறை என்பன வேறானவை என்போரும் உள்ளனர் (இவை அறம், பொருள், இன்பம், வீடு என்பர்). சமசுக்கிருத வேதங்கள்: ரிக் வேதம் யசுர் வேதம் சாம வேதம் அதர்வண வேதம் என்பனவாகும். வேதங்கள் நான்கு என வகுத்தவர் வியாசர். வேதங்களை "சுருதி, மறை" எனவும் கூறுவர். வேதங்களின் நான்கு பாகங்கள் வேதங்களுக்கு நான்கு பாகங்கள் உண்டு. அவையானவை: சம்ஹிதை - தொகுப்பு; "மந்திரங்கள்" (கடவுளால் தரப்பட்டவையாக கருதப்படும் பாடல்கள்) பிராமணம் எனப்படும் உரை அல்லது சடங்கு வழிமுறைகள் ஆரண்யகம் எனப்படும் காட்டில் வாழும் முனிவர்களின் உரைகள் உபநிடதங்கள் (வேதங்களுக்கான தத்துவ உரைகள்/ விளக்கங்கள்/ எதிர்ப்புக்கள்) ; இவை வேதத்தின் முடிவில் வருவன வேத அந்தம் (முடிவு) என்னும் பொருளில் வேதாந்தம் எனப்படும். வரலாறு வேதங்களில் பல்வேறு கடவுள்களைப் புகழ்ந்து இந்த பாடல்கள் புனையப்பட்டிருக்கின்றன. சடங்குகளின் போது பின்பற்றப்படுவதற்காக பல்வேறு விவரங்கள் யஜூர் வேதத்தில் குறிப்பிடப்படுகின்றன. சடங்குகளின் போது இசைப்பதற்காகவே சாம வேதம் இயற்றப்பட்டதாகும். சாம வேதத்திலிருந்தே இந்திய இசை தோன்றியதாகவும் கூறப்படுகின்றது. அதர்வண வேதமும் சடங்குகளைப் பற்றியே குறிப்பது ஆகும். இவற்றுள் காலத்தால் முற்பட்டது ரிக் வேதமாகும். இது இந்தியாவில், பொ.ஊ.மு. 1500விற்கு முன் உருவாகியிருக்கக்கூடுமெனக் கருதப்படுகின்றது. வேதங்கள் இன்றளவும் வாய்வழியாகவே வழங்கிவந்துள்ளன. ஏறத்தாழ பொ.ஊ.மு. 300 ஆம் ஆண்டளவில் எழுத்துவடிவம் பெற்றிருக்கக்கூடும் எனக் கருதப்படுகின்றது என்றாலும் வாய்வழியாகவே தலைமுறை தலைமுறையாக நிலைபெற்று வந்துள்ளது. விசய நகரப் பேரரசை ஆண்ட முதலாம் ஹரிஹரர் காலத்தில் வாழ்ந்த சாயணாச்சாரியர் (सायण) என்னும் 14 ஆவது நூற்றாண்டு காலத்து வேத அறிஞர், வேதத்தின் பொருளை விளக்கி எழுதிய, வேதார்த்த பிரகாசா (Vedartha Prakasha) என்னும் நூலே முதன்முதலாக எழுத்து வடிவில் கிடைக்கும் வேதங்களாகும். இதன் சமய முக்கியத்துவம் தவிர, உலகின் மிகத் தொன்மையான நூல்களிலொன்று என்ற வகையிலும் இதற்கு முக்கியத்துவம் உண்டு. வழிபாடு, சமயக் கிரியைகள் முதலியவற்றை சில இடங்களில் உரைநடையிலும், மற்ற இடங்களில் ரிக் என்று சொல்லப்படும் வேதகால செய்யுள்நடையிலும் எடுத்துக் கூறும் வேதங்கள், அக்கால சமூக வாழ்க்கையையும் படம்பிடித்துக் காட்டுகின்றன. பொ.ஊ. 14 ஆவது நூறாண்டில் வாழ்ந்த சாயனர் (சாயனாச்சார்யர்) வேதத்திற்கு விரிவான விளக்கம் எழுதியுள்ளார். இருக்கு வேதத்தில் 1028 சுலோகங்கள் உள்ளன (10522 மந்திர வரிகள்), மற்றும் அதற்குரிய பிராமணிய சடங்குகள், காடுவாழ் முனி உரை, உபநிடத தத்துவ உரை ஆகியவை உண்டு. வெள்ளை (சுக்ல) யசுர் வேதத்திற்கு எழுதப்பட்ட சதபத பிராமணம் என்னும் உரைநூல் தான் பழமையானதும், மிக முக்கியமானதும் ஆகும். இந்த 100 வழி என்னும் பொருள் படும் சதபத பிராம்மணம் சுமார் பொ.ஊ.மு. 700-800 வாக்கில் எழுதப்படிருக்கலாம் என கருதப்படுகின்றது. முதல் இரண்டு பாகங்களும் "கர்ம கண்டங்களாகவும்", அதாவது செயலுக்கு (ஓதுவதுக்கும், சடங்குக்கும்) அல்லது அனுபவத்துக்குரியவையாகவும், கடைசி இரண்டும் மெய்ப்பொருள் உணர்வதற்குத் துணையான வேதாந்த பாகங்களாகவும் வகைப்படுத்தப்படுவதுண்டு.வேதாந்தம் என்றால் வேதத்தின் இறுதியில் வந்த கடைசி பாகம் என பொருள்படும். இதனை ஞான காண்டம் என்பர். நான்கு பாகங்களும் ஒரு நபராலோ அல்லது ஒரே குழுவாலோ அல்லது ஒரே காலத்திலோ எழுதப்படவில்லை. குறிப்பாக உபநிடதங்கள் முதல் இரண்டு பாகங்களுக்கும் பல எதிர்ப்புக்களையும், மறுப்புக்களையும் தெரிவிக்கின்றது. கடவுள் கோட்பாடு வேதகால கடவுட்கோட்பாடு முற்பட்ட கால கடவுள் கோட்பாடு, இடைபட்ட காலகடவுட்கோட்பாடு, பிற்பட்ட கால கடவுட் கோட்பாடு என மூன்று வகையாக நோக்கப்படுகின்றது. ஆரம்ப காலத்தில் வேதகால மக்கள் இயற்கை சக்திகளை வெல்லவோ, விளங்கவோ முடியாதவர்களாக காணப்பட்டனர். இடி,மின்னல்,மழை,புயல் போன்ற இயற்கையின் ஒவ்வொரு செயலையும் தமக்கு மேற்பட்ட சக்தியாகக் கருதினர். எனவே வேதகால மனிதன் பயத்தின் அடிப்படையில் இயற்கையை கடவுளாக வழிபட முனைந்ததோடு வேதகால கடவுள் கோட்பாடும் உதயமாயிற்று. இயற்கையை வழிபட்ட மனிதன் அவ் இயற்கை சக்திகளுக்கு இறைநிலை கொடுத்து பல்வேறு பெயர்கள் சூட்டி வழிபடத் தொடங்கினான்.இவ்வாறு இருக்கு வேதகாலத்தில் 33 தெய்வங்கள் வணங்கப்பட்டதாக கூறப்படுகின்றது. இத் தெய்வங்களை மண்ணுறை தெய்வங்கள், விண்ணுறை தெய்வங்கள், இடைநிலை தெய்வங்கள் என ஆய்வாளர்கள் மூன்று வகையாக பிரித்து நோக்குகின்றனர். இவற்றுள் இந்திரன், வருணன், அக்கினி, உருத்திரன், விஷ்ணு முதலிய தெய்வங்கள் குறிப்பிடத்தக்கன. இருக்கு வேதகாலத்திலே பல தெய்வங்கள் வழிபட்டமை மறுக்கமுடியாத உண்மை. இருப்பினும்ஒவ்வொரு தேவைக்கும் அவர்கள் ஒவ்வொரு தெய்வத்தை வழிபட்டமை காணமுடிகின்றது. அவ்வேளை அந்த ஒரு தெய்வமே எல்லாவற்றிலும் உயர்ந்த மேலான தெய்வமாகக் கருதப்படுகின்றது. இவ்வாறு இடைப்பட்ட வேதகாலத்தில் தேவைகேற்ப ஒரு தெய்வத்தை முதன்மைப் படுத்தி வழிபடுகின்ற ஒரு தெய்வ கோட்பாடு தோன்றியது. இருக்கு வேதம் 10ம் மண்டலத்தில் சந்தேகத்திற்கிடமான ஒரு வினா காணப்படுகின்றது. நாம் யாருக்கு நமது அவி பாகத்தை செலுத்துவோம்? எல்லாவற்றிலும் உயர்ந்ததும் மேலானதுமான தெய்வம் எது?’’ என்று கேட்கபட்டன. அதற்கு “பிரஜாபதியே எல்லாவற்றிலும் உயர்ந்ததும் மேலானதுமான தெய்வம்.அவருக்கே உங்கள் அவிபாகத்தைக் கொடுங்கள்” என்று கூறப்படுகின்றது. இதுவும் இருக்கு வேதகால ஒரு தெய்வ கோட்பாட்டிற்கான ஒரு ஆதாரமாகும். இடைப்பட்ட வேதகால ஒரு தெய்வ கோட்பாட்டிலிருந்து மேற்பட்டதாக ஒரு பொருள் கோட்பாடு பிற்பட்ட வேதகாலத்தில் தோன்றியது. இருக்குவேதம் 10 மண்டலத்தில் ‘’ உள்பொருள் ஒன்று அதனை பலவென்று அழைப்பர்” எனப் பொருள்படும். “ஏகம் சத் விப்ரா பகுதா வதந்தி’’ என்ற கூற்று காணப்படுகின்றது.மேலும் இங்கு பலவற்றிலும் வலிமை வாய்ந்தது ஒன்று என்ற கூற்றும் காணபடுகின்றது. புருஷன் ஒருவனே எல்லாவற்றிலும் இருக்குறான். இருந்தான், இருப்பான் போன்ற மகாவாக்கியங்கள், உள்பொருள் ஒன்று என்பதை விளக்குகின்றன. இவ்வாறு உள்ள பொருளை பிற்காலத்தில் பிரமம் என்றும் பரமாத்மா என்றும் அழைக்கப்பட்டது. வேதாந்தம் ,சித்தாந்தம், உபநிடத தத்துவங்கள் தோன்றுவதற்கும் இதுவே வழிசமைத்தது. முந்தைய வேதம் ரிக் வேதம் இது முந்தைய வேதகாலம் என்றும் அழைக்கப்படுகிறது. இதன் காலம் பொ.ஊ.மு. 2200 முதல் பொ.ஊ.மு. 1600 வரை ஆகும். ரிக் வேதத்தில் 10600 பாடல்கள் பாடப்பட்டுள்ளன. ரிக் வேத காலத்தில் ஆரியர்கள் சிந்து சமவெளி பகுதியில் வாழ்ந்து வந்துள்ளனர். இப்பாடல்கள் ரிக் வேத மக்களின் வாழ்க்கைமுறை, அரசியல், பழக்கங்கள் ஆகியவற்றை தெளிவாக கூறுகின்றது. மேய்ச்சலே ரிக் வேதகால மக்களின் முக்கிய தொழிலாகும். ரிக் வேத மக்கள் தச்சு வேலைகளும் செய்துள்ளனர். மண்வேலைகள் செய்வது, நூல் நூற்றல், பருத்தி கம்பளி உடைகள் தயாரிப்பது ஆகியன ரிக்வேத கால மக்களின் உப தொழிலாக இருந்துவந்துள்ளன. மேலும் வேதங்கள் மக்களின் கடவுள்களைப் பற்றியும் அதிக தகவல்கள் தருகின்றன. ரிக் வேத மக்கள் இந்திரனையும், அக்னியையும் முதற்கடவுளாக வழிபட்டுவந்துள்ளனர். பிந்தைய வேதங்கள் பிந்தைய வேத காலங்களில் ஆரியர்கள் கிழக்கு நோக்கி நகர்ந்துள்ளனர். இக்குறிப்புகளை பிந்தைய வேதங்கள் குறிப்பிடுகின்றன. பிந்தைய வேத காலங்களில் அவர்களின் நம்பிக்கை, பழக்கவழக்கங்களும் மாற்றம் பெற்றுள்ளன. முந்தைய வேதகாலங்களில் கடவுளான இயற்கையை விட சிவன், பிரம்மன், விஷ்ணு ஆகியோரை வழிபட்டு வந்துள்ளனர். யசுர் வேதம் இது பிந்தைய வேதங்களில் ஒன்று ஆகும். இதன் காலம் பொ.ஊ.மு. 1400 முதல் பொ.ஊ.மு. 1000 வரை ஆகும். சாம வேதம் இதுவும் பிந்தைய வேதங்களில் ஒன்று ஆகும்.சடங்குகளின் போது இசைப்பதற்காகவே சாம வேதம் இயற்றப்பட்டதாகும். சாம வேதத்திலிருந்தே இந்திய இசை தோற்றியதாகவும் கூறப்படுகின்றது. அதர்வண வேதம் அதர்வண வேதம் இறுதியான வேதமாகும். இதனை நான்காவது வேதம் என்றும் கூறுவர். அதர்வண வேதமும் சடங்குகளைப் பற்றியே குறிப்பது ஆகும். வேத இலக்கியங்கள் நான்கு வேதங்களைத் தவிர பிராமணங்கள், உபநிடதங்கள், ஆரண்யங்கள் மற்றும் இதிகாசங்களான இராமாயணம், மகாபாரதம் ஆகிய அனைத்தும் வேத இலக்கியங்களில் அடங்குவனவாகும். வழிபாடுகள் மற்றும் வேள்விகள் குறித்த விளக்கங்கள் பிராமணங்களில் கூறப்பட்டுள்ளன. ஆன்மா, பிரம்மம், உலகின் தோற்றம், இயற்கை பற்றிய விளக்கங்களை உபநிடதங்கள் கூறுகின்றன. திறனாய்வு இந்து மதம் பற்றிய பல ஆய்வாளர்கள் இந்து மதம் அனைத்து சமகால மதங்களின் கூறுகளையும் ஏற்றுக்கொள்கிறது என்றும், இந்து மதத்தின் வேத புராணங்கள் உட்பட பல வசனங்களில் ப பத்த மதம் த்தம், சமண மதம் மற்றும் சீக்கியம் ஆகிய கூறுகள் உள்ளன என்றும், கணிசமான அளவு கிரேக்க மற்றும் ஜோராஸ்ட்ரியனிசம் போன்ற மதக் கூறுகளை ஏற்றுக்கொண்டதாகவும் கூறுகின்றனர். அவெஸ்டா. இஸ்லாமிய நபி முஹம்மதுவின் தீர்க்கதரிசனம்), இந்திரனிலிருந்து இந்திரன் வரை, கந்தரேவாவிலிருந்து காந்தர்வா வரை, வஜ்ரா, வாயு, மந்திரம், யாம், அஹூதி, ஹுமாதா முதல் சுமதி வரை. இவற்றையும் பார்க்கவும் ஆகமங்கள் உபவேதங்கள் உபநிடதங்கள் குறிப்புகள் மேற்கோள்கள் சோ.ந.கந்தசாமி. (2004). இந்திய தத்துவக் களஞ்சியம். சிதம்பரம்: மெய்பப்பன் பதிப்பகம். வெளி இணைப்புகள் What are Vedas? The Fours Vedas and the Parts of the Vedas The Principal Upanishads Upanishads Index The Essentials of the Upanishads The Essence of Upanishads இந்து சமய நூல்கள் பூர்வ மீமாஞ்சம்


1857-எழுச்சியின் புரட்சி


மூன்றாமவன், என் கனவிலும் கடவுள் வந்தார்.


source: fineweb

text: ஓர விளைவு ஒன்றுக்கொன்று இயைபில்லாத அல்லது முரண்படுகின்ற சூழல்கள் ஒரு சூழல் மண்டலத்தில் (ecosystem) அருகருகே அமைவதால் ஏற்படும் விளைவே ஓர விளைவு அல்லது விளிம்பு விளைவு (edge effect) எனப்படுகின்றது. இது பொதுவாக, இரண்டு வாழிடங்களுக்கு (habitats) இடையிலான எல்லைத் தொடர்பில் பயன்படுத்தப்படும் ஒரு கருத்துரு ஆகும். சிறப்பாகக் காடுகளுக்கும், இயல்பு குலைக்கப்பட்ட அதன் பகுதி அல்லது மேம்படுத்தப்பட்ட நிலப் பகுதிகளுக்கும் இடையிலான எல்லைகள் தொடர்பில் பயன்படுகின்றது. இவ்விளைவு, சிறிய வாழிடத் துண்டுகளில் (habitat fragments) தெளிவாகத் தெரியும். இவ்வாறான இடங்களில் எல்லைகளில் மட்டுமன்றி விளைவுகள் முழுப் பகுதியிலுமே பரந்து காணப்படலாம்.


கட்சி செய்திகள்


text: December 15, 2011 வணக்கம் நண்பர்களே மீண்டும் ஒரு குழந்தைகளுக்கான பதிவின் வழியே உங்களை சந்திப்பதில் மிக்க மகிழ்ச்சி.இன்றைய பதிவு நம் செல்லகுழந்தைகளை பந்தயகுதிரைகளாய் மாற்றுவதை பற்றி விரிவான அலசல்.வாழ்க்கையின் ஓட்டத்தில் இன்று நாம் எல்லோரும் பரபரப்புடன் ஓடிக்கொண்டு இருக்கிறோம். ஆனால் ஓடிக் கொண்டிருக்கும் அனைவருமே ஓட்டத்தின் முடிவில் வெற்றி பெறுவார்கள் என்று சொல்வதற்கில்லை.பள்ளியில், கல்லூரியில் படிக்கும் தங்கள் குழந்தைகள் எவ்வாறு தேர்வு எழுதினார்கள், எவ்வளவு மதிப்பெண்கள் பெற்றனர் என்ற ஒரே சிந்தனை பெற்றோர்களுக்கு. ஒவ்வொரு தடவையும் முந்தைய தேர்வில் வாங்கிய மதிப்பெண்ணை விட அதிக சதவீதம் தங்கள் குழந்தைகள் பெற வேண்டும் என்ற ஏக்கமும் எதிர்பார்ப்பும் இன்றைய பெற்றோர்களை வாட்டி வதைக்கிறது. தங்கள் பெற்றோர்களின் விருப்பப்படி அவர்களின் எதிர்பார்ப்பை பூர்த்தி செய்யும் வண்ணம் மாணவ, மாணவிகளும் கடுமையாக உழைத்து படித்துப்படித்து ஓய்ந்து போகின்றனர். எதிர்பார்த்ததை விட குறைந்த மதிப்பெண்கள் எடுக்கும் பட்சத்தில் தங்களுக்கு உண்டாகும் கவலையை பற்றித்தான் மாணவ, மாணவிகள் பயப்படுகின்றனர். பலர் தூக்கத்தையும் உடல் ஆரோக்கியத்தையும் இழந்து தவிக்கின்றனர்.தங்கள் குழந்தைகளிடம் இருந்து கல்வியில் நல்ல சாதனையை பெற்றோர்கள் எதிர்பார்ப்பதில் தவறில்லை. அதற்காக தங்களின் கடந்தகால கல்விச் சாதனையை அறவே மறந்து விட்டு தங்கள் குழந்தைகள் மட்டும் தேர்வில் மதிப்பெண்கள் பெறுவதில் உயரத்தை எட்டிப் பிடிக்க வேண்டும். அதுவும் ஒரு தடவை கூட குறைந்து விடாமல் ஏறுமுகமாகவே இருக்க வேண்டும் என்று பெற்றோர்கள் நினைப்பதில் நியாயமே இல்லை . இன்றைய உலகம் கடும் போட்டிகள் நிறைந்தது தான். கல்வியில் சாதனை புரிபவர்களுக்கு உயர்கல்வி வாய்ப்பும், வேலை வாய்ப்பும் கிடைக்கும் என்பதும் நிஜம்தான்.அதற்காக தங்கள் குழந்தைகளை பந்தய குதிரைகளாக பாவித்து காலாண்டுத்தேர்வில் எழுபது சதவீத மதிப்பெண் எடுத்தாய், அரையாண்டில் அவசியம் எண்பது சதவீதம் எடுக்க வேண்டும், இறுதியாண்டுத் தேர்விலோ தொன்னூறு சதவீதத்திற்கு கீழ் குறையவே கூடாது என்று பெற்றோர்கள் கண்டிப்போடு கட்டளையிடுவது ஆரோக்கியமான செயலல்லவே. பெற்றோர்கள் தங்கள் வம்சத்தின் இயலாமையை தங்கள் குழந்தைகள் அவர்களது இளம் பருவத்திலேயே முறியடித்துக் காட்ட வேண்டும் என்ற எதிர்பார்ப்பை இறுக பிடித்து கொள்வது விவேகமானது. தங்கள் குழந்தைகள் நன்கு படிப்பதற்கு நல்ல சூழ்நிலையை ஏற்படுத்தி கொடுத்து அவர்களுக்கு படிப்பில் உற்சாகம் ஏற்படும் வண்ணம் ஊக்கப்படுத்தினாலே போதும்.அதன் பிறகு தங்கள் குழந்தைகள் நன்கு படித்து எடுக்கும் மதிப்பெண்கள் எதுவாக இருந்தாலும் அதை ஏற்றுக் கொள்ளும் மனோபக்குவத்தை பெற்றோர்கள் பெற வேண்டும். வாழ்க்கையில் வெற்றி என்பது பாடபுத்தகங்களுக்குள் மட்டுமே இல்லை. மதிப்பெண்கள் மட்டுமே உயர்நிலை அடைவதற்கு மார்க்கம் ஆகிவிடாது. தேர்வில் ஏற்படும் ஓரிரு தோல்விகள் மட்டுமே மனித வாழ்க்கைக்கு முடிவுரை எழுதிவிட முடியாது. வாழ்வில் உயர்ந்து, பிறரோடு இணைந்து மகிழ்வோடு வாழ்வதற்கு மதிப்பெண்களை தாண்டி சில விஷயங்கள் உண்டு.தன்னம்பிக்கை, துணிவு, நன்னடத்தை, நல்ல குணாதிசியங்கள் இவைகளோடு கல்வியில் சாதனையும் சேரும் போது வெற்றி வீடு தேடி வரும் என்பதில் மாற்றுக்கருத்து ஏதும் இல்லை. படிப்பறிவோடு செயல் ஆற்றலும், வாழ்க்கையை எதிர் கொள்ளும் துணிச்சலும் தான் ஒரு ஒட்டுமொத்த ஆளுமை வளர்ச்சிக்கு உறுதுணையாக இருக்கும். மாணவ, மாணவிகளை பந்தய குதிரைகளாக பாவிப்பதை பெற்றோர்கள் கைவிட வேண்டும். நம் பாசமிகு செல்வங்கள் மீது அளவுக்கு அதிக சுமையை ஏற்ற வேண்டாம்.அவர்களை இயல்பாக வாழவிடுங்கள். இயந்திரமாக அல்ல. சுதந்திரமாக வாழவிடுங்கள். அடிமையாக அல்ல. பாசத்தையும், பந்தத்தையும் புறம்தள்ளும் குதிரைப் பந்தயம் இனி நமக்கு வேண்டவே வேண்டாம் நண்பர்களே பதிவினைப்பற்றிய தங்களது எண்ணங்களை கருத்துக்களாகவும் வருங்கால தலைமுறைக்கு கொண்டுசெல்ல வாக்குகளாகவும் பகிர்ந்துவிட்டுச் செல்லுங்கள் ||Tweet| Related Posts: , , ,


text: Quatro குழு வடிவமைப்பு மற்றும் வந்தனர் துடுப்பு கூட்டுறவு. (குதிரைச்) சவாரி செய்பவர், கீத் Teboul, உங்கள் குவாட் மற்றும் Thruster துடுப்பு அமைப்புமுறைகள் ஒழுங்காக அமைக்க எப்படி நிரூபிக்கிறது. கீழே உள்ள இரண்டு வீடியோக்கள் பார்க்க. வகை: வீடியோக்கள் Here’s another preview clip from Pacasmayo, பெரு. Check out the ridiculously long waves on offer. Lets hope we get some more of this for the contest. இங்கே ஏடபுள்யூடீ ரைடர் Bernd Roediger இடம்பெறும் ஒரு சிறிய முன்னோட்ட வீடியோ தான், எல் Faro ரிசார்ட், மற்றும் சில நல்ல விண்ட்சர்ஃபிங் நடவடிக்கை. அதை பாருங்கள். உருக்கு 2013 புண்டா சான் கார்லோஸ் உள்ள ஏடபுள்யூடீ நான்கு பாலைவன மோதல் மிகவும் காவிய புரோ கீழே போகலாம் / வரலாற்றில் அலை நிகழ்வுகளை Am. நிகழ்வு போட்டியாளர்கள் இருந்து புறப்பட்டது அளவுகள் பற்றிய போட்டியிடும் அற்புதமான அலைகள் மற்றும் காற்று பார்த்தேன் 4.5 கீழே வேண்டும் 3.5. நீண்ட வெப்ப அளவை மற்றும் சூப்பர் நியாயமான "இரண்டாவது வாய்ப்பு" அடைப்புக்குறி அமைப்பு ஒரு புன்னகை வைத்தேன் [...]


source: CulturaX

text: நமது இரவு நண்பர்கள்! – பசுமை தமிழகம் நமது இரவு நண்பர்கள்! இரவுகள் எப்போதும் வசீகரமானவை. இரவுகள், மனிதர்களுக்கான நமக்கு மட்டுமே உரித்தானவை அல்ல. மரப்பாச்சைகள், மின்மினிகள், தேள்கள், பூரான்கள், பட்டாம்பூச்சிகள் போன்ற உயிரினங்களுக்கும் இரவுகள் இன்றியமையாதவை. அதிலும் ராக் கொக்குகளின் கீச்சொலிகள், புனுகுப் பூனைகளின் காலடிச் சலசலப்பு, ஆந்தைகளின் அலறல் போன்றவை இயற்கையோடு இணைந்தவை. இரவே உலகம் சொல்லப்போனால், மேற்சொன்ன உயிரினங்கள் பலவற்றையும் இரவுகள்தான் வாழ வைக்கின்றன. இரவுகளில்தான் தங்களுக்கான இரையை அந்த உயிரினங்கள் தேடிச் செல்கின்றன. இரவுகளில்தான் தங்களுக்கான உலகை அவை அடையாளம் கண்டுகொள்கின்றன. தங்களுடைய வாழ்வின் பெரும்பாலான நேரத்தை இரவுகளிலேயே கழிக்கும் இந்த உயிரினங்களுக்கு இரவாடிகள் (Nocturnal) என்று பெயர். உயிர்ச் சூழலில் இரவாடிகளின் பங்கு அளப்பரியது. தமிழில் முதன்மை இரவாடிகள் குறித்து ஆங்கிலத்தில் பல புத்தகங்கள் வந்துள்ளன. தமிழில் அங்கொன்றும் இங்கொன்றுமாக இரவாடிகள் பற்றி சில பதிவுகள் உள்ளன என்றாலும், புத்தகமாக எதுவும் வந்ததில்லை. அந்தக் குறையைப் போக்கும் வகையில் வெளியாகியுள்ளது 'தமிழகத்தின் இரவாடிகள்' எனும் புத்தகம். சென்னையைச் சேர்ந்த காட்டுயிர் ஒளிப்படக் கலைஞர் ஏ. சண்முகானந்தம் இந்தப் புத்தகத்தைத் தொகுத்துள்ளார். சுற்றுச்சூழல் தொடர்பான புத்தகங்களை வெளியிட்டு வரும் தடாகம் பதிப்பகம் வெளியிட்டுள்ளது. முள்ளம்பன்றி, காட்டுப் பக்கி, தேவாங்கு, மர நாய், ஓடற்ற நத்தைகள் என நாம் இதுவரை கேள்விப்பட்டிராத அல்லது சொற்பமாகக் கேள்விப்பட்டிருக்கும் உயிரினங்கள் குறித்து அரிய தகவல்களைத் தருகிறார் ஆசிரியர். பட்டாம்பூச்சிகள் (Moth) பற்றியும், எறும்புதின்னி என்று தவறாகச் சுட்டப்படுகிற அலங்கு பற்றியும், ஆந்தைகள் பற்றியும் நமது தொன்மைப் பதிவுகளான சங்கப் பாடல்களில் இருந்தும் ஆசிரியர் ஆதாரங்களை எடுத்துக்காட்டியுள்ளார். நாளிதழ்களில் 'ஆஸ்திரேலியப் பறவை' என்ற அறிவிப்புடன் அடிக்கடி வெளியாகும் கூகை எனப்படும் வெண்ணாந்தை, ஒரு அக்மார்க் இந்தியப் பறவை என்பது நமக்கு விழிப்புணர்வு இல்லாததைப் பறைசாற்றுகிறது. ஆந்தையைப் போன்றே விவசாயிகளின் மற்றொரு நண்பனான மண்புழு ஓர் இரவாடி என்ற செய்தி மேலதிக ஆச்சரியத்தை ஏற்படுத்துகிறது. மனம் கவரும் ஒளிப்படங்கள், கருத்தைக் கவரும் தகவல்கள், கண்ணை உறுத்தாத பதிப்பாக்கம் எனப் பல வகைகளில் தரமாக உள்ள இந்தப் புத்தகத்தில் எழுத்துப் பிழைகளும் தென்படுவது நெருடல். இரவாடிகள் குறித்து 'வழிகாட்டிக் கையேடாக' இந்தப் புத்தகத்தைக் கருதமுடியாவிட்டாலும், தமிழ் வாசகர்களுக்கு அவற்றை முறையாக அறிமுகப்படுத்திய விதத்தில், இந்த நூல் ஒரு முன்னோடி.


காணாமல் போன கனவுகள்: இதில் கூடவா ஏமாத்துவாங்க!? - ஐஞ்சுவை அவியல் ம்ம்ம்ம் நீ எக்சர்சைஸ்ன்னு சொன்னதும் நினைவுக்கு வருது. உன் ஃப்ரெண்ட் ராஜி, அப்பு, உனக்கு பதினெட்டு வயச்சானதும் ஜிம்முக்குப் போய் எக்சர்சைச் பண்ணி உடம்பை ஃபிட்டா வச்சுக்கனும்டான்னு தன் பையன்கிட்ட சொல்லிட்டு இருந்தா. இடுகையிட்டது ராஜி நேரம் 3/10/2014 11:42:00 முற்பகல் லேபிள்கள்: அனுபவம், ஐஞ்சுவை அவியல், குட்டீஸ் கார்னர், நகைச்சுவை, விடுகதை திண்டுக்கல் தனபாலன் 3/10/2014 12:21 பிற்பகல் // புத்திசாலியாகிட்டே வரான் மாமா // நக்கல் செய்வதற்கு காரணம் இருக்கு சகோதரி... அம்மியும்,அரைக்கும் கல்லும் - ன்னு (விடை) அவருக்குத் தானே தெரிய வாய்ப்பிருக்கு...! ஹிஹி... காந்திமதி 3/10/2014 4:08 பிற்பகல் ராஜி 3/10/2014 4:19 பிற்பகல் இக்பால் செல்வன் 3/10/2014 12:39 பிற்பகல் "அவன் தன் அம்மாவோட சேர்ந்து பல பிளாக் படிக்குறதால அவன் அம்மா போலவே அவனும் புத்திசாலியாகிட்டே வரான் மாமா! ஒரு ஜோக் சொல்லவா!?" இதுவே நல்ல ஜோக் தானே அக்கா.. :)) ராஜி 3/10/2014 4:22 பிற்பகல் நீங்களுமா சகோ!? ஜீவன் சுப்பு 3/10/2014 6:23 பிற்பகல் இக்பால் - செம்ம Counter .... :) ராஜி 3/12/2014 9:03 பிற்பகல் ஆஹா! செட்டு சேர்ந்துட்டீங்களா!? தேன்மதுரத்தமிழ் கிரேஸ் 3/10/2014 1:28 பிற்பகல் சதுரங்கம்னு நினைச்சேன்..தப்போ? ராஜி 3/10/2014 4:23 பிற்பகல் தப்புதான் கிரேஸ்! சரியான விடையை தனபாலன் அண்ணா சொல்லிட்டார். ஜீவன் சுப்பு 3/10/2014 6:25 பிற்பகல் இடையிடையே அதோ படம் போட்டிருக்கீங்களே என்னாது ....? ராஜி 3/12/2014 9:05 பிற்பகல் வாக்கிங்க் போய் உடம்பு வெயிட் குறைக்கனும்ன்னு எனக்கு நானே சொல்லிக்குறேன் ‘தளிர்’ சுரேஷ் 3/10/2014 6:50 பிற்பகல் தெருவில் விற்கும் ரோஜா செடிகள் குறிப்பாக சிறிய செடியிலே பூத்தது மாதிரி இருப்பவை வாங்க கூடாது. அதை வாங்கி வைத்தாலும் சரியாக வளராது. பூக்கவும் செய்யாது. விரைவில் பட்டுப்போகும். என் அனுபவத்தில் கண்ட உண்மை இது. பகிர்வுக்கு நன்றி! ராஜி 3/12/2014 9:06 பிற்பகல் இனி கவனமா இருக்கேன் சகோ! Mythily kasthuri rengan 3/10/2014 7:19 பிற்பகல் அக்கா எப்படி தான் உங்கள நீங்களே கலாய்ச்சு குரிங்கலோ ? வழிப்பறி ஜோக் சூப்பர்! அப்புறம் இப்புடி வாக்கிங் போன நாமளா எல்லாரும் ஒரு மாதிரி பார்க்கமாட்டாங்க ??!!அட அந்த படத்தை சொனேன்! அதெல்லாம் பார்க்க மாட்டாங்க. வாங்க சகோ வாக்கிங்க் போகலாம்! நம்பள்கி 3/11/2014 12:01 முற்பகல் Tamilmanam Makduam சே. குமார் 3/11/2014 12:48 முற்பகல் அம்மியும் குழவியும்ன்னு தனபாலன் சார் சொல்லியாச்சு... ஜோக் அருமை அக்கா... அருணா செல்வம் 3/11/2014 2:52 முற்பகல் ஐஞ்சுவை அவியல் சுவையாக இருந்தது தோழி. MANO நாஞ்சில் மனோ 3/11/2014 4:43 முற்பகல் ஐஞ்சுவை ருசித்தேன் ! கரந்தை ஜெயக்குமார் 3/11/2014 5:59 முற்பகல் Avargal Unmaigal 3/11/2014 10:06 முற்பகல் ஐஞ்சுவை அவியல் சுவையாக இருக்கிறது ஆனால் வீட்டில் சமையல் எப்படி இருந்துச்சு என்ற உண்மையை சொல்ல உங்க வீட்டுல யாருக்காவது தைரியம் இருக்கா? tha.ma 9 ராஜி 3/11/2014 10:13 முற்பகல் எங்க வீட்டில் நல்லா இருக்குன்னு சொல்லத்தான் தைரியம் வேணும். ஏன்னா, நல்லா இருக்குன்னு சொன்னா அடிக்கடி சமைச்சு இம்சிப்பேனே! அதனால, சமையல் நல்லா இல்லாட்டி பட்டுன்னு சொல்லிடுவாங்க. Chokkan Subramanian 3/11/2014 3:53 பிற்பகல் ஜோக்குல கூட ஆண்களைத்தான் காலைவாரி விடனுமா சகோ!!! வெங்கட் நாகராஜ் 3/12/2014 7:43 பிற்பகல் சொக்கன் சுப்ரமணியன்: உங்கள் ஆதங்கம் எல்லா ஆண்களுக்கும்! :)))


மழைக்காலம்! உண்ணும் உணவு முறைகள்! – TamilPakkam.com மழைக்காலத்தில் கொசுக்கடியிலிருந்து ஜாக்கிரதையாக இருக்க வேண்டும். இந்த காலத்தில் எளிதில் ஜீரணமாகக்கூடிய மற்றும் சத்தான உணவை உட்கொள்வது மிகவும் சிறந்ததாகும். இவ்வாறான உணவு எடுத்துக்கொண்டால் உடல்நலன் பாதிப்பை தவிர்க்க முடியும். நாம் உண்ணும் உணவின் மூலமும் குடிக்கும் தண்ணீர் மூலமும் பல நோய்கள் வராமல் தடுக்கலாம். ஆறு மணி நேரத்துக்கு மேல் சமைத்து வைத்த உணவுகளைச் சாப்பிடாமல் இருப்பது நல்லது. அதிகளவில் கீரைகளையும் கேரட் மற்றும் பீட்ரூட் போன்ற அனைத்து வகையான காய்களை சாப்பிடுவது நல்லது. சாப்பிடக்கூடிய உணவுகளை சூடாக சாப்பிட வேண்டும். அசைவ உணவுகளான கோழி மீன்இ முட்டைஇ இரால் மற்றும் நண்டு ஆகியவற்றை மதிய உணவாக சாப்பிடலாம். வெஜிடபிள் புலாவ் சப்பாத்தி – வெஜிடபிள் கறி பருப்பு கறி தக்காளி சாதம் மற்றும் அனைத்து சாத வகைகளையும் சாப்பிடலாம். மதிய உணவில் மோர் மற்றும் தூதுவலை ரசம் செய்து சாதத்துடன் சாப்பிடலாம். வைட்டமின் சி நிறைந்த சாத்துக்குடி ஆரஞ்சு எலுமிச்சை ஜூஸ் ஆகியவற்றை பருகலாம். அதிகளவில் கீரைகளையும் கேரட் மற்றும் பீட்ரூட் போன்ற காய்களை சாப்பிடுவது நல்லது. சாப்பிடக்கூடிய உணவுகளை சூடாக சாப்பிட வேண்டும். அசைவ உணவுகளான மீன் முட்டைஇ இறைச்சி ஆகியவற்றை மதிய உணவாக சாப்பிடலாம். கோழிக்கறி சூப் வைத்தும் குடிக்கலாம். மீன்களில் அதிகளவில் ஒமேகா 3 கொழுப்பு அமிலங்கள் உள்ளது. தேவையான அளவு மீன்களை உட்கொள்ளுவது நல்லது. மீன்களில் அதிக அளவு ஜிங்க் நிறைந்துள்ளதால் உடலில் உள்ள வெள்ளை ரத்த அணுக்களின் செயல் திறனை அதிகரிக்க உதவும். மாலை நேரத்தில் மழைக்காலங்களில் சரியான உணவுமுறையை பெறுவதற்கும் தேவையான பிராண வாயுவை உட்கொள்வதற்கும் வேர்க்கடலை சிறிதளவு உணவில் சேர்த்துக் கொள்ளலாம். இரவில் இட்லி தோசைஇ சப்பாத்திஇ கோதுமை ரவை சேமியா ஆகியவற்றை சாப்பிடலாம். இரவு தூங்குவதற்கு முன் பாலில் மஞ்சள் தூள் மிளகுத்தூள் பனங்கற்கண்டு சேர்த்து சாப்பிடுவது நல்லது இது சளி பிரச்சனைகள் வராமல் பாதுகாக்கும். ஐந்து முந்திரி பருப்பை அல்லது பாதாம் பருப்பை ஊறவைத்து அதனுடன் அரைகப் தேங்காய் துருவிப்போட்டு சிறிது தண்ணீர் ஊற்றி அரைத்தால் இயற்கை பால் தயாராகி விடும். அதன்பின் பால் அருந்துவதற்கு பதில் இயற்கை பாலை பயன்படுத்தலாம். நம் உணவில் காரம் கசப்பு துவர்ப்பு சுவையுள்ள உணவுகளை மழைக்காலத்தில் அதிகம் சேர்த்துக் கொள்ளலாம். மழைக்காலத்தில் நம் உணவுப் பதார்த்தங்களில் மிளகு பொடியைச் சேர்த்துச் சமைத்துச் சாப்பிடுவது நல்லது. சாதாரண தேநீரை விட இஞ்சி சேர்த்த மசாலா தேநீர் எடுத்துக்கொள்வது நல்லது. இது மழையினால் ஏற்படும் குளிருக்கு இது இதம் தருவதுடன்இ சளி பிடிக்காமல் தடுக்கவும் உதவும். மழைக்காலத்தில் நீர் சத்து நிரம்பிய பூசணி புடலை சுரைக்காய் போன்றவற்றை சாப்பிடாமல் இருப்பது நல்லது.


பாதிக்கப்பட்ட நபர் குறித்த நபரிடம் தான் செலுத்திய பணத்தை கேட்ட போது, அவர் செல்லுபடியற்ற 1 இலட்சத்து 85 ஆயிரம் ரூபாய் பெறுமதியான காசோலைகளை வழங்கியுள்ளார்.


இந்தியாவில் கோரோன வைரஸ் இந்தியாவில் கோரோன வைரஸ் இந்தியாவை சேர்ந்த இருவர் மார்ச் 2 அன்று பாதிக்கப்பட்டுள்ளார்கள் என்று உறுதிப்படுத்தப்பட்டுள்ளது. புது தில்லி மற்றும் தெலுங்கானா மாநிலத்தைச் சேர்ந்த இருவர் பாதிக்கப்பட்டவர்களாக அறிவிக்கப்பட்டுள்ளது. இரு நோயாளிகளின் மருத்துவ நிலையை உன்னிப்பாக கண்காணிக்கப்பட்டு வருகிறது என்று செய்தி நிறுவனம் ANI தெரிவித்துள்ளது. கோரோன வைரஸ் ஆள் பாதிக்கப்பட்ட ஒரு நோயாளி சமீபத்தில் இத்தாலிக்கு சென்று வந்த பயண வரலாறு உள்ளது அவர் டெல்லியில் இருந்து சென்றுவந்துள்ளார், அவர் தேசிய தலைநகர் டெல்லியில் உள்ள ஆர்.எம்.எல் மருத்துவமனையில் சிகிச்சை பெற்று வருவதாக மத்திய சுகாதார அமைச்சகம் தெரிவித்துள்ளது. பாதிக்கப்பட்ட மற்றொரு நபருக்கும் சமீபத்தில் துபாய்க்கு சென்று வந்த பயண வரலாறு உள்ளது என்று அமைச்சகம் மேலும் தெரிவித்துள்ளது. டெல்லி ஆர்.எம்.எல் மருத்துவமனையில் அனுமதிக்கப்பட்டவர் தவிர, தெலுங்கானாவில் அனுமதிக்கப்பட்ட நபர் ஆரம்பத்தில் ஒரு தனியார் மருத்துவமனைக்குச் சென்று பின்னர் தெலுங்கானா மாநிலத்தில் உள்ள ஒரு அரசு மருத்துவமனைக்கு அனுப்பப்பட்டு சிகிச்சை பெற்று வருகிறார் என்று தற்போது தெரிவிக்கப்பட்டுள்ளது. 2 - 2Shares


text: தமிழீழம் அமைவது இந்தியாவுக்கு அச்சுறுத்தல் - விட்டுக் கொடுக்காத நெருக்கத்தில் இலங்கை. இந்திய பாதுகாப்பு உறவு இந்தப் போரில் இந்தியா வகித்த பங்கு கணிசமானது. இந்தப் பங்களிப்பை நேரடியானது, மறைமுகமானது ௭ன்று இரண்டு வகைப்படுத்தலாம். விடுதலைப் புலிகள் பற்றிய புலனாய்வுத் தகவல்களை வழங்கியது, விநியோகக் கப்பல்கள் பற்றிய தகவல்களைக் கொடுத்தது, கடல் முற்றுகைக்கு உதவியது, இவை தவிர, தனது போர்க்கப்பல்களை வழங்கியது, இலங்கைப் படையினருக்குப் பயிற்சி அளித்தது– இப்படியாக போருக்கான இந்தியாவின் உதவிகள் பல பரிமாணங்களைக் கொண்டது. இவை போருக்கான நேரடியான உதவிகள். மறைமுக உதவி ௭ன்றால், ‘போரை நிறுத்தாமல் தொடர்ந்து நடத்து’ ௭ன்று இந்தியா கொடுத்த மனவலிமையைக் குறிப்பிடலாம். போரின்போது இந்தியா பக்கபலமாக இருந்தது. போரை நிறுத்துமாறு பல்வேறு நாடுகளும் அழுத்தம் கொடுத்த போதும்– இந்தியா மட்டும் அப்படி அழுத்தம் கொடுக்காமல் ஒத்தாசையாக நின்றது’ ௭ன்று அண்மையில் தான் ஜனாதிபதியின் செயலர் லலித் வீரதுங்க குறிப்பிட்டிருந்தார். விடுதலைப் புலிகள் இயக்கம் இந்தியாவில் தடைசெய்யப்பட்டிருந்தாலும், விடுதலைப் புலிகளுக்கு ௭திரான போரை அது நியாயப்படுத்தினாலும்– தாம் அதற்கு ஆதரவு அளித்த விபரங்களை வெளிப்படுத்த இந்தியா ஒருபோதும் தயாராக இல்லை. இதற்கு, இரண்டு முக்கிய காரணங்களைக் குறிப்பிடலாம். ஒன்று– தமிழ்நாட்டின் அரசியல் செல்வாக்கை இழக்க வேண்டியிருக்கும் ௭ன்ற அச்சம். இரண்டு – இந்தப் போரில் பெருமளவு பொதுமக்களும் கொல்லப்பட்டுள்ளதால், அந்தப் பழி தம்மீதும் விழுந்து விடுமோ ௭ன்ற பயம். இருந்தாலும், தமிழ்நாட்டில் உள்ள பெரும்பாலான அரசியல் தலைவர்கள்– தமிழர்களுக்கு இந்தியா துரோகம் இழைத்து விட்டது, போரை நிறுத்தத் தவறியதுடன் போருக்கும் உதவியுள்ளது ௭ன்ற கருத்தையே கொண்டுள்ளனர். ஆனால், காங்கிரஸ் கட்சித் தலைவர்களோ, இந்தியா ௭ந்த உதவியையும் இலங்கைக்கு வழங்கவில்லை ௭ன்று சாதிக்கின்றனர். போரை நடத்தியது இலங்கையே, அதற்கு இந்தியா ௭ந்த உதவியையும் வழங்கவில்லை ௭ன்று அவர்கள் மறுத்தாலும், இலங்கை அரசே இந்தியாவுக்கு உதவிய விபரங்களை அவ்வப்போது வெளிப்படுத்தி விடுகிறது. போருக்கான இந்தியாவின் உதவி ௭ன்பது சாதாரணமானதோ குறைத்து மதிப்பிட்டு விடக் கூடியதோ அல்ல. அண்மையில் தாம்பரம் விமானப்படைத் தளத்தில் பயிற்சி பெற்று வந்த இலங்கை விமானப்படையினரை வெளியேற்ற வேண்டும் ௭ன்று தமிழ்நாட்டில் ஒரு புயலே அடித்தது. ஒட்டுமொத்த தமிழக அரசியல் தலைவர்களும் இந்தக் கோரிக்கையை முன்வைத்தது தான் ஆச்சரியமான விடயம். இலங்கைக்கு போரில் இந்தியா உதவவில்லை ௭ன்று கூறிய காங்கிரஸ் தலைவர்கள் கூட ஒதுங்கி நிற்காமல் அதைக் கண்டித்தனர். இதன்போது தான் பல விவகாரங்கள் வெளிச்சத்துக்கு வந்தன. இலங்கைப் படையினருக்கான முதன்மையான கடல் கடந்த பயிற்சித் தளமாக இந்தியாவே இருந்து வருகிறது ௭ன்பது இதில் முக்கியமான விடயம். இலங்கை – இந்தியப்படைகளுக்கு இடையே, மிகவும் நெருக்கமான ஒத்துழைப்புக் காணப்படுகிறது. இலங்கை இராணுவம், விமானப்படை, கடற்படையினருக்கு ஆண்டு தோறும் இந்தியா ௭ந்தப் பயிற்சிக் கட்டணமும் இல்லாமலேயே பயிற்சியளித்து வருகிறது. இந்தியாவின் பல பகுதிகளிலும் உள்ள சுமார் 20 பயிற்சி முகாம்களில் இலங்கைப் படையினருக்குப் பயிற்சிகள் அளிக்கப்பட்டு வருகின்றன. கடந்த பல ஆண்டுகளாகவே, இந்தப் பயிற்சிகள் இடம்பெறுகின்றன. இலங்கைப் படையினரில் மூன்று பேருக்கு ஒருவர் இந்தியாவின் பயிற்சியைப் பெற்றவர்கள் தான். தற்போதும் இராணுவத்தினர், கடற்படையினர், விமானப்படையினர் உள்ளிட்ட 1420 இலங்கைப் படையினர் இந்தியாவின் பல்வேறு பயிற்சி முகாம்களில் பயிற்சி பெற்று வருகின்றனர். இவர்களில் 800 பேர் இராணுவத்தினர். 420 பேர் கடற்படையினர். 200 பேர் விமானப்படையினர். பல்வேறு ஆசிய, ஆபிரிக்க, தென் அமெரிக்க நாடுகளைச் சேர்ந்த படையினருக்கு இந்தியா பயிற்சிகளை அளித்து வருகிறது. ஆனால் ௭ல்லா நாடுகளையும் விட, அதிகமானளவு இடங்களை இலங்கைப் படையினருக்கே இந்தியா ஒதுக்கி வருகிறது. ஒவ்வொரு ஆண்டிலும் இந்தியா 1400 வெளிநாட்டுப் படையினருக்குப் பயிற்சி அளிக்கிறது. இவர்களில் 800 பேர்– அதாவது 57 சதவீதமானோர் இலங்கைப் படையினரே. இந்தப் பயிற்சிகள் பல்வேறு கற்கைநெறிகளில் இடம்பெறுகின்றன. மூன்று மாதங்கள், ஆறு மாதங்கள், ஒரு ஆண்டு, இரண்டு ஆண்டுகள் ௭ன்று இந்தப் பயிற்சிக்காலம் வேறுபடுகிறது. ஒரு இலங்கைப் படைவீரர் தனது பணிக்காலத்தில் இந்தியாவில் குறைந்தது 4 தடவைகள் பயிற்சி பெறுகிறார். மூத்த இராணுவ அதிகாரிகளை இலங்கை இராணுவம், பயிற்சிக்காக பாகிஸ்தான், சீனா, பிரிட்டன், அமெரிக்கா போன்ற பல நாடுகளுக்கு அனுப்பினாலும், அந்த ௭ண்ணிக்கை மிகமிகக் குறைவு. இந்தியாவே இலங்கைப் படையினருக்கு அதிக இடங்களை ஒதுக்கிக் கொடுக்கிறது. அந்தளவுக்கு இந்தியாவின் பங்களிப்பு இருந்துள்ளது.இந்தப் புள்ளிவிபரங்களையெல்லாம் வெளியிட்டுள்ளது இந்தியா அல்ல, புதுடெல்லியில் உள்ள இலங்கைத் தூதரக அதிகாரிகள் தான். இவையெல்லாம் போருக்கான பயிற்சிகளே. போருக்குப் பயிற்சி கொடுத்து விட்டு, இலங்கைக்கு போரில் நாம் உதவவில்லை ௭ன்றால் அதை யாரும் நம்பப் போவதில்லை. 1980 களின் தொடக்கத்தில் விடுதலைப் புலிகள், உள்ளிட்ட தமிழ் இயக்கங்களுக்கு இந்தியா ஆயுதப் பயிற்சி கொடுத்தது ௭ந்தளவுக்கு உண்மையோ–1980களின் இறுதிக்கட்டத்தில் ஈபிஆர்௭வ்௭வ், ஈ௭ன்டி௭ல்௭வ் போன்றவற்றை ஒருங்கிணைந்து தமிழ்த் தேசிய இராணுவம் ௭ன்ற பெயரில் ஆயுதப்பயிற்சி கொடுத்தது ௭ன்பது ௭ந்தளவுக்கு உண்மையோ–அதுபோலத் தான், விடுதலைப் புலிகளுக்கு ௭திரான போருக்கும் இந்தியா ஆயுதப் பயிற்சியைக் கொடுத்து உதவியது. முதலிரு சந்தர்ப்பங்களிலும், தமிழ் இயக்கங்களை கொம்பு சீவி விட்டு, இலங்கை அரசைத் தன் பக்கத்தில் இழுக்க இந்தியா முயன்றது. இப்போது, தன் பக்கத்தில் இருந்து இலங்கைப் படையினர் வேறு பக்கம் திரும்பி விடாமல் இருப்பதை உறுதி செய்வதற்காக அதைத் தொடர்கின்றது. தமிழ்நாட்டில் ௭திர்ப்புகள் கிளம்பினாலும், இலங்கைக்கான இராணுவ உதவிகளை, குறிப்பாக பயிற்சிகளை இந்தியா நிறுத்தப் போவதில்லை. நீண்டகாலமாகவே, இடம்பெற்று வரும் இந்தப் பயிற்சிகள் இப்போது அதிகரிக்கப்பட்டுள்ளன. அண்மையில் இந்திய தேசிய பாதுகாப்பு ஆலோசகர் சிவ்சங்கர் மேனன் கொழும்பு வந்திருந்த போது கூட, பாதுகாப்பு உறவுகளையும், ஒத்துழைப்புகளையும் அதிகரிக்க வேண்டும் ௭ன்று இணக்கம் காணப்பட்டது. இந்தநிலையில் தான் தாம்பரத்தில் இருந்து இலங்கை விமானப்படையினரை வெளியேற்றக் கோரும் விவகாரம் சூடு பிடித்தது. அந்தப் போராட்டத்துக்கு அடிபணிந்து, இந்திய அரசு தாம்பரத்தில் இருந்து இலங்கை விமானப்படையினரை வெளியேற்றியது. ஆனால் இந்தியாவை விட்டு அவர்கள் வெளியேற்றப்படவில்லை. இதுதான் இந்திய, இலங்கை நாடுகளுக்கு இடையிலான– இருநாடுகளினதும் படையினருக்கு இடையிலான உறவின் நெருக்கம்.தாம்பரத்தில் இருந்து இலங்கைப் படையினரை வெளியேற்ற வேண்டும் ௭ன்று தமிழ்நாடு முதல்வர் ஜெயலலிதா, இந்தியப் பிரதமருக்கு கடிதம் அனுப்பிய போது, தாம்பரம் விமானப்படைத் தளத்தில் இலங்கைப் படையினருக்குப் பயிற்சி அளிக்கப்படவில்லை ௭ன்று இந்திய விமானப்படை அதிகாரிகள் முரண்டு பிடித்தனர். மியன்மார், பங்களாதேஷ் நாடுகளின் விமானப்படையினர் மட்டும் தான் பயிற்சிக்காக அங்கு வந்துள்ளதாக அவர்கள் கூறினர். பின்னர், தாம்பரத்தில் பயிற்சிபெற்ற இலங்கைப் படையினர் பாதுகாப்பு அமைச்சின் உத்தரவின் பேரில் அங்கிருந்து வெளியேற்றப்பட்டுள்ளதாக தாம்பரம் விமானப்படைத்தளம் அறிக்கை வெளியிட்டது. இதன் பின்னர் தான் இலங்கைப் படையினர் ஒன்பது பேரும் பெங்களூர் ஜலஹங்கா விமானப்படைத் தளத்துக்கு மாற்றப்பட்டனர். ஒரு பக்கத்தில் தமிழ்நாட்டின் உணர்வுகளுக்கு மதிப்பளிப்பதாக காட்டிக் கொண்ட இந்திய மத்திய அரசு, இன்னொரு பக்கத்தில் இலங்கைப் படையினருக்கு பயிற்சி அளிக்கும் விடயத்தில் தனக்குள்ள உறுதிப்பாட்டையும் வெளிப்படுத்தியது. ௭ன்ன தான் அரசியல், இராஜதந்திர ரீதியிலான முறுகல்நிலை புதுடெல்லிக்கும் கொழும்புக்கும் இடையில் நீடித்தாலும், பாதுகாப்புத்துறை சார் ஒத்துழைப்பு ௭ன்று வரும்போது நல்லுறவு நீடிக்கிறது. விட்டுக் கொடுக்காத உறவு தொடர்கிறது ௭ன்பதை ஏற்றுக்கொண்டேயாக வேண்டும். தமிழீழம் அமைவது இந்தியாவுக்கு அச்சுறுத்தல் விடுதலைப் புலிகள் இயக்கம் மீதான தடையை நீடித்துள்ள இந்திய மத்திய அரசு, விடுதலைப் புலிகளின் தனிநாட்டுக் கோரிக்கை இந்தியாவுக்கு அச்சுறுத்தலானது என்று தெரிவித்துள்ளது. இது தொடர்பாக இந்திய மத்திய உள்துறை அமைச்சின் இணைச் செயலர் தர்மேந்திர சர்மா, நேற்று வெளியிட்டுள்ள அறிக்கையில் கூறப்பட்டுள்ளதாவது. தமிழீழ விடுதலைப் புலிகளின் செயற்பாடு இந்திய இறையாண்மைக்கும் நாட்டின் ஒற்றுமைக்கும் மிகப் பெரும் சவாலாக இருக்கும் என்பதால் இந்த இயக்கத்தை தொடர்ந்து தடை செய்வது மிகவும் அவசியமாகிறது. இந்த இயக்கத்தின் செயற்பாடுகளைக் கண்காணித்து அவற்றை அனைத்து வகையிலும் கட்டுப்படுத்த வேண்டிய தேவை உள்ளதால், இந்தத் தடை விதிக்கப்படுகிறது. மேலும் விடுதலைப் புலிகள் இயக்கம்இந்திய எதிர்ப்புக் கொள்கையை வலுவாகக் கொண்டுள்ளது. இது இந்தியாவின் பாதுகாப்புக்கும், இந்திய மக்களின் பாதுகாப்புக்கும் மிகுந்த அச்சுறுத்தலானது. இதனால் இந்த இயக்கத்தை தடை செய்யப்பட்ட இயக்கமாக அறிவித்து, அதன் மீதான தடை உடனடியாக நடைமுறைக்கு வருகிறது. விடுதலைப் புலிகள் ஆதரவு இயக்கத்துக்கு இந்தியாவின் ஆதரவைத் திரட்ட இந்த இயக்கத்தைச் சேர்ந்தவர்கள் சிலர் முனைகின்றனர். குறிப்பாக தமிழ்நாட்டில் விடுதலைப் புலிகளுக்கு ஆதரவைப் பெற முயற்சிக்கப்படுகிறது. இத்தகைய முயற்சி இந்தியாவின் ஒருமைப்பாட்டை குலைக்கும் செயல். விடுதலைப் புலிகள் இயக்கத்துக்கு பல்வேறு வழிகளில் ஆதரவு திரட்டப்படுகிறது. இணையதளம் மூலமாக மேற்கொள்ளப்படும் முயற்சிகளில் பெரும்பாலும், புலிகள் இயக்கம் போரில் தோற்றதற்கு இந்தியாவிலுள்ள அரசியல் தலைவர்களும், உயர் அதிகாரிகளும் காரணம் என்பதைப் போல சித்திரிக்கப்பட்டுள்ளது. இதுபோன்ற செய்திகள் தொடர்ந்து இணையதளம் மூலமாக பரப்பப்பட்டு வருகின்றன. இதனால் அதி முக்கிய பிரமுகர்களின் பாதுகாப்பில் கூடுதல் கவனம் செலுத்த வேண்டியுள்ளது. விடுதலைப் புலிகள் இயக்கத்தைச் சேர்ந்தவர்கள், அதிலிருந்து வெளியேறியவர்கள், இயக்க ஆதரவாளர்கள், அனுதாபிகள் ஆகியோர் சமீபத்தில் தமிழகத்தில் அடையாளம் காணப்பட்டனர். இவர்களை புலிகள் இயக்கம் தனது சட்ட விரோத செயலுக்கு பயன்படுத்திக் கொள்கிறது. இவ்விதம் புலிகள் ஆதரவு இயக்கத்தினர், தனி நபர்கள் அனைவரும் ஒன்றைப் புரிந்து கொள்ள வேண்டும், அதாவது புலிகள் இயக்கம் மீது மத்திய அரசின் தடை நீடிக்கிறது. அந்த இயக்கத்துக்கு எந்த வகையில் ஆதரவு தெரிவித்தாலும் அது சட்ட விரோத செயலாகும். விடுதலைப் புலிகள் இயக்கத்தின் தனி நாடு கோரிக்கை இலங்கையின் இறையாண்மைக்கு எதிரானது. இது இந்தியாவுக்கு மிகுந்த அச்சுறுத்தலானது. 2009-ம் ஆண்டு போருக்குப் பிறகு கூட அந்த இயக்கத்தினர் தனி நாடு கோரிக்கையைக் கைவிடவில்லை. இதற்காக நிதி திரட்டுவது உள்ளிட்ட முயற்சிகளை ஐரோப்பிய நாடுகளில் மேற்கொண்டுள்ளனர். எஞ்சியுள்ள புலிகள் இயக்கத்தினர் மீண்டும் ஒரு குழுவாக ஒருங்கிணைந்து தங்களது இலக்கை எட்டுவதற்கான முயற்சியில் ஈடுபட்டுள்ளனர். இதற்காக உள்நாட்டிலும், சர்வதேச அளவிலும் ஆதரவு திரட்டி வருகின்றனர்.“ என்றும் அந்த அறிக்கையில் குறிப்பிடப்பட்டுள்ளது.


text: தமிழர்களைக் குறிவைக்கும் புதிய இராணுவ நடவடிக்கை- நிராஜ் டேவிட் - TamilVoice Danmark தமிழர்களைக் குறிவைக்கும் புதிய இராணுவ நடவடிக்கை- நிராஜ் டேவிட் Home » homepage » தமிழர்களைக் குறிவைக்கும் புதிய இராணுவ நடவடிக்கை- நிராஜ் டேவிட் 11. January 201225. September 2021By admin 'ஒப்பரேஸன் ட்ரஸ்ட்? (ஆரம்பத்தில் சோவியத் ஒன்றியத்தின் உளவு அமைப்பு OGPU என்ற பெயரில்தான் செயற்பட்டுவந்தது. பின்நாட்களில்தான் கே.ஜீ.பி. என்று பெயர்மாற்றம் செய்யப்பட்டது. ஆனாலும் பின்னாட்களில் பிரபல்யமான கே.ஜீ.பி. என்ற பெயரையே பரிட்சயம் காரணமாக இந்தக் கட்டுரையில் பாவிக்கின்றேன்.) ரஷ்யப் புரட்சி முடிவடைந்து நான்கு ஆண்டுகளின் பின்னர் ரஷ்யாவில் மன்னராட்சியை உருவாக்கும் நோக்கோடு ஒரு புரட்சிகர அமைப்பு உருவானது. அதன் பெயர் Monarchist Union of Central Russia (MUCR). 1921ஆம் ஆண்டு தோற்றுவிக்கப்பட்ட இந்த இயக்கம், ரஷ்யாவில் எப்படியும் மீண்டும் மன்னராட்சியை உருவாக்கவேண்டும் என்ற நோக்கத்தோடு போராடி வந்தது. சோவியத் ஒன்றியம் முழுவதிலும் அப்போதைய போல்ஸ்விக் ஆட்சிக்கு எதிராகப் போராடி வந்த பல்வேறு இயக்கங்களுடன் தொடர்புகளை ஏற்படுத்திக்கொண்டு மிகவும் மும்முரமான போராட்டத்தை மேற்கொண்டுவந்தது இந்த MUCR அமைப்பு. இந்த நேரத்தில்தான் கே.ஜீ.பி. ஒரு இரகசிய ஒப்பரேஸ்னை மேற்கொண்டது. மிகவும் கவனமாகத் திட்டமிட்டு, நிதானமாக, மிகவும் இரகசியமாகக் காய்களை நகர்த்தியது. கே.ஜீ.பி. இனது நோக்கமும், திட்டமும் வெறும் MUCR இயக்கத்தை முடக்குவது மாத்திரமல்ல. அதனையும் தாண்டி நீண்ட, விரிந்த திட்டத்தைத் தீட்டியது. சோவியத் ஒன்றியத்திற்கு எதிராகப் போர்க்கொடி தூக்கியிருந்த அனைத்து இயக்கங்களையும் கூண்டோடு அழித்துவிடத் திட்டம் தீட்டியது. அது மாத்திரமல்ல. சோவியத்தில் இருந்து வெளியேறி மேற்குலக நாடுகளுக்குப் புலம்பெயர்ந்து அங்கிருந்தபடி போராடி வரும் அமைப்புகளுக்கும் சேர்த்து கே.ஜீ.பி. வலை விரித்தது. நுணுக்கமானதும், மிகவும் கஷ்டமானதுமான ஒரு உளவுச் சதி. ஆனாலும் அதனை வெற்றிகரமாக மேற்கொண்டு பிரபல்யமான ஒரு உலகச் சாதனை கே.ஜீ.பி. படைத்தது. இந்த இரகசிய உளவு நடவடிக்கைக்கு கே.ஜீ.பி. சூட்டிய பெயர் Operation Trust. முதலில் அந்தப் புரட்சிகர இயக்கத்தைச் சேர்ந்தவர்களைச் சுதந்திரமாகச் செயற்படவிட்டார்கள். அழைத்துப் பேசினார்கள். பகிரங்கமாக ஆர்ப்பாட்டம் செய்ய, கூட்டம் கூட, கருத்துக் கூறவெல்லாம் அனுமதித்தார்கள். திடீரென்று ஒருநாள் ஒட்டுமொத்தமாக அனைத்துச் செயற்பாட்டாளர்களையும் தலைமையையும் கைதுசெய்தார்கள். ஆனால், இந்தக் கைது விவகாரம் வெளியே யாருக்குமே தெரியாது. காதும் காதும் வைத்தாற்போன்று அனைவரையும் பிடித்து உள்ளேபோட்டு விட்டு, கே.ஜீ.பி. ஏஜன்டுகள் MUCR இயக்கத்தைச் சேர்ந்தவர்கள் போன்று செயற்பட ஆரம்பித்தார்கள். கைதுசெய்யப்பட்ட MUCR இயக்கத் தலைமைகளையும் மிரட்டி, சித்திரவதை செய்து பணிய வைத்துத் தங்களது கைப்பாவைகளாகச் செயற்பட வைத்தார்கள். (மனைவி, பிள்ளைகளை இரகசியச் சிறைகளில் பணயம் வைத்துக்கொண்டு, தாம் சொல்கின்றபடி நடந்தாகவேண்டும் என்று மிரட்டினால் பாவம் அந்த இயக்க உறுப்பினர்களால் வேறு என்னதான் செய்யமுடியும்?) MUCR இயக்கத்தினரைப் போன்று வேடமணிந்து செயற்பட ஆரம்பித்த கே.ஜீ.பி. உறுப்பினர்கள், முன்னர் இருந்த MUCR இயக்கத்தைவிட இன்னும் வேகமாகப் புரட்சி பேசினார்கள். செயற்பட்டார்கள். வெற்றிகரமாகச் சில தாக்குதல்களைக்கூட மேற்கொண்டார்கள். அத்தோடு, சோவியத்தின் போல்ஷ்விக் ஆட்சிக்கு எதிராகப் போர்க்கொடி தூக்கியபடி ரஷ்யாவிலும் வேறு பல நாடுகளிலும் செயற்பட்டு வந்த மற்றைய அமைப்புகளுக்கு நிதி உதவிகளும் வேறு பல உதவிகளும் செய்யத் தலைப்பட்டார்கள். இது, MUCR இயக்கம் என்ற பெயரில் செயற்பட்ட கே.ஜீ.பி. உளவு அமைப்பிற்குச் சோவியத் ஆட்சிக்கு எதிராகச் செயற்பட்ட அனைத்துத் தரப்பினர் பற்றிய முழு விபரங்களையும் திரட்டுவதற்குப் பெரிதும் உதவியாக இருந்தது. விபரங்களைத் திரட்டினார்கள். முக்கியமானவர்களைக் கைதுசெய்தார்கள். கைதுசெய்ய முடியாதவர்களைப் படுகொலை செய்தார்கள். பல்வேறு இயக்கங்கள் மத்தியிலும் இயக்கங்களுக்கு உள்ளேயும் கூடப் பிளவுகளை ஏற்படுத்தினார்கள். ஒரு சந்தர்ப்பத்தில் சோவியத் ஒன்றியத்தின் போல்ஷ்விக் ஆட்சிக்கு எதிராகப் போராடி வந்த அனைத்து இயக்கங்களையும் முடக்கிவிடுவதில் கே.ஜீ.பி. உளவு அமைப்பு வெற்றி பெற்றிருந்தது. ஆனால், இந்த ஒப்பரேஷனைப் பொறுத்தவரையில் கே.ஜீ.பி. உளவு அமைப்பிற்குக் கிடைத்த மிகப் பெரிய வெற்றி என்பது, அவர்கள் சோவியத்தில் மாத்திரமல்லாமல் மேற்குலக நாடுகளில் செயற்பட்டு வந்த பல்வேறு இயக்கங்களையும், செயற்பாட்டாளர் களையும் ஒடுக்குவதின் ஊடாகத்தான் கிடைத்தது. ஆம், சோவியத் ஒன்றியத்தில் மாத்திரமல்ல ரஷ்யர்கள் புலம்பெயர்ந்து செயற்பட்ட மேற்குல நாடுகளிலும் கூட, கே.ஜீ.பியின் இந்த Operation Trust என்ற இராணுவ நடவடிக்கை தொடர்ந்தது. ரஷ்யாவில் இருந்து பிரித்தானியாவிற்கு வந்து தஞ்சம் அடைந்த சில கே.ஜீ.பி. ஏஜன்டுகள், தம்மை MUCR இயக்கத்தைச் சேர்ந்தவர்கள் என்று வெளிக்காண்பித்து நடித்துக்கொண்டு சோவியத் அரசிற்கு எதிராகப் புரட்சி பேசினார்கள். தம்மைத் தீவிரவாதிகளாக வெளிக்காண்பித்துக் கொண்டு சோவியத் ஆட்சிக்கு எதிராகச் சதி செய்வதாகப் 'பவ்லா' காண்பித்தார்கள். புலம்பெயர் நாடுகளில் சோவியத் ஒன்றியத்தின் போல்ஷ்விக் ஆட்சிக்கு எதிராகச் செயற்பட்டுக்கொண்டிருந்த பல்வேறு சக்திகளையும் ஒன்றுதிரட்டிச் சோவியத் ஒன்றியத்தின் ஆட்சியைத் தாம் வீழ்த்தப்போவதாக அறைகூவல் விடுத்தார்கள். சோவியத்தில் இருந்து புலம்பெயர்ந்து பலநாடுகளிலும் சோவியத் ஆட்சிக்கு எதிராகக் கொதித்துக்கொண்டிருந்த பல இளைஞர்கள், கல்விமான்கள், புத்திஜீவிகள், பெரும் பணக்காரர்கள், ஊடகவியலாளர்கள் இந்த MUCR இயக்கத்தின் வெளிநாட்டுப் பிரிவுடன் சேர்ந்து செயற்பட முன்வந்தார்கள். பலவிதமான உதவிகள் ஒத்தாசைகளை வழங்கினார்கள். பணத்தை அள்ளி இறைத்தார்கள். MUCR என்ற அந்தப் புரட்சிகர அமைப்பைப் பயன்படுத்தி எப்படிச் சோவியத் ஆட்சியைக் கலைக்கலாம் என்று திட்டம் தீட்டினார்கள். ஆனால் MUCR இயக்கம் என்ற பெயரில் செயற்பட்ட சோவியத்தின் உளவுப் பிரிவினரோ மிகவும் கவனமாகச் செயற்பட்டு ஒரு பெரிய உளவுச் சதியை அரங்கேற்ற ஆரம்பித்தார்கள். அந்த உளவுச் சதி, உலகின் போரியல் வரலாற்றில் மிகவும் உறுதியாகப் பதியப்படும் அளவிற்கு ஒரு மிகப் பெரிய வெற்றியைச் சோவியத்தின் உளவுப் பிரிவான கே.ஜீ.பிக்குப் பெற்றுக்கொடுத்தது. இப்பொழுது ஒரு வரலாற்றுச் சம்பவத்தைப் பார்ப்போம். எங்கள் அனைவருக்கும் ஜேம்ஸ் பொண்ட் 007 என்ற சினிமா கதாபாத்திரத்தை நன்றாகத் தெரியும். இந்த ஜேம்ஸ் பொண்ட் கதாபாத்திரம் ஒரு பிரித்தானிய இரகசிய உளவாளி. மிகப் பெரிய வீர சாகசங்களைத் தனி ஒருவனாகச் செய்வதில் வல்லவனாக இந்தக் கதாபாத்திரம் அமைக்கப்பட்டிருந்தது. ஜேம்ஸ் பொண்ட் 007 என்ற வீர கதாபாத்திரத்தை உருவாக்கிய எழுத்தாளரின் பெயர் இயான் பிளேமிங். தனது இந்த ஜேம்ஸ் பொண்ட் கதாபாத்திரம் பற்றி இவர் பின்நாட்களில் கருத்துத் தெரிவிக்கும் பொழுது, "சிட்னி ரெய்லி என்ற ஒரு பிரித்தானிய உளவாளியின் உண்மையான வீர சாகசம்தான் என்னை ஜேம்ஸ் பொண்ட் 007 கதாபாத்திரத்தை உருவாக்க வைத்தது. இந்தப் பிரித்தானிய உளவாளியையும் அவனது சாகசங்களையும் அடிப்படையாக வைத்துத்தான் நான் ஜேம்ஸ் பொண்ட் கதாபாத்திரத்தை உருவாக்கினேன்'' என்று தெரிவித்திருந்தார். அந்த அளவிற்குப் பிரபல்யமான இந்த சிட்னி ரெய்லி என்ற பிரித்தானிய உளவாளி உண்மையிலேயே ஒரு ரஷ்யர். ரஷ்யாவில் பிறந்த இவர் ஏதோ காரணத்திற்காக ரஷ்ய ஆட்சியை வெறுக்கத் தொடங்கினார். சிறு வயதிலேயே தனது குடும்பத்தினருடன் புலம்பெயர்ந்து பிரித்தானியாவில் தஞ்சம் அடைந்திருந்தார். பிரித்தானியாவின் இரகசியப் பொலிஸ் பிரிவில் இணைந்து இவர் செய்த சாகசங்கள் கொஞ்சநஞ்சமல்ல. உளவாளியாக ரஷ்யாவிற்குச் சென்று அங்கிருந்து பலவிதமாக இரகசியங்களைத் திருடிப் பிரித்தானியாவிற்குக் கொண்டு வந்து பல சாதனைகளைப் புரிந்தார். அந்தக் காலகட்டத்தில் ரஷ்யா என்பது உலகைப் பொறுத்த வரையில் ஒரு இரும்புத் திரையின் பின்னால் இருந்த ஒரு தேசம். அங்கு என்ன நடக்கின்றது என்று உலகில் யாருக்குமே தெரியாது. அப்படிப்பட்ட ரஷ்யாவிற்குள் பல்வேறு வேஷங்களில் நுழைந்து, அங்கிருந்து இரகசியங்களைத் திருடுவதும், அந்த இரகசியங்களைப் பிரித்தானியாவுக்குக் கடத்தி வருவதும் இலகுவான ஒரு காரியமல்ல. ஆனால், அதனைச் சாதித்துக் காட்டினார் சிட்னி ரெய்லி. அது மாத்திரமல்ல, அப்பொழுது இருந்த லெனினின் ஆட்சியைக் கலைத்துவிட்டுச் சிட்னி ரெய்லியை அதிபராக்கும் இரகசியச் சதித்திட்டமும் பிரித்தானியாவிடம் இருந்தது. அந்த நோக்கத்திலும் பல காய்கள் ரஷ்யாவில் நகர்த்தப்பட்டுக்கொண்டி ருந்தன. சோவியத்தின் இராணுவத்திற்கு ஒரு சந்தர்ப்பத்தில் சிட்னி ரெய்லி என்ற இந்த மோசமான உளவாளி பற்றித் தெரியவந்த பொழுது, ரஷ்யாவில் தங்கியிருந்த அவர் மிகவும் சாதூர்யமாகத் தப்பிப் பிரித்தானியா வந்து சேர்ந்தார். மிகவும் பாதுகாப்பாக அங்கு அமர்ந்தும் கொண்டார். அதன் பின்னர் பிரித்தானியாவில் இருந்தபடியே ரஷ்யாவின் ஆட்சியைக் கவிழ்க்கும் சதிவேலை களைத் தொடர்ந்து செய்துகொண்டிருந்தார். இந்தச் சிட்னி ரெய்லியைக் கைதுசெய்ததுதான் Operation Trust என்ற இராணுவ நடவடிக்கையின் மிகப் பெரிய வெற்றி என்று வரலாற்றில் பதிவாகி இருக்கின்றது. எப்படிக் கைதுசெய்தார்கள்? கைது செய்யவில்லை, ஒரு வகையில் சதி செய்து கடத்திச் சென்றார்கள் என்று கூறலாம். லெனினின் ஆட்சியை எப்படிக் கவிழ்ப்பது என்று சதா சிந்தித்துக்கொண்டிருந்த சிட்னி ரெய்லிக்கு, MUCR என்ற புரட்சிகர அமைப்பின் ஐரோப்பிய வருகை பற்றிய செய்தி இனிப்பாகக் கிடைத்தது. அந்த அமைப்பைத் தொடர்பு கொண்டு தனது ஆதரவைத் தெரிவித்தார். மிகவும் சந்தோசம் என்று அவரைக் கைகுலுக்கி வரவேற்றது MUCRஇனது ஐரோப்பியப் பிரிவு. MUCR என்ற பெயரில் ரஷ்யாவின் கே.ஜீ.பி. உறுப்பினர்கள்தான் அங்கு வந்திருக்கின்றார்கள் என்று சிட்னி ரெய்லிக்குத் தெரியாது. தானாகவே சென்று வலையில் வீழ்ந்தார். லெனினின் ஆட்சியை எப்படி வீழ்த்தலாம் என்று அவர்களுடன் சேர்ந்து நுணுக்கமாகத் திட்டம் தீட்டினார். ஆனால், இங்கே லண்டனில் அமர்ந்துகொண்டு லெனினை வீழ்த்துவது எப்படி? ரஷ்யாவில் ஆட்சிதான் அமைப்பது எப்படி? அதற்கு ரஷ்யாவிற்கு நேரில் போகவேண்டும் அல்லவா? 'ரஷ்யாவில் மிகவும் பலமாகச் செயற்படும் எங்களது உறுப்பினர் களூடாக உங்கள் இரகசியப் பயணத்திற்கு நாங்கள் ஏற்பாடு செய்து தருகின்றோம்'' என்றது MUCRஇனது ஐரோப்பியப் பிரிவு. 'நீங்களே நேரடியாகச் சென்று ஆட்சிக் கவிழ்ப்புத் திட்டம் பற்றி விளக்கிச்சொன்னால் அங்குள்ள எங்கள் உறுப்பினர்களுக்குத் தெம்பாக இருக்கும்.. மேலும் உற்சாகமாகச் செயற்படுவார்கள்.'' சிட்னி ரெய்லிக்கு ஐடியா கொடுத்தார்கள் MUCRஇனது ஐரோப்பியப் பிரிவு. ரஷ்யாவின் ஆட்சியைக் கவிழ்ப்பதற்கு என்று மிகவும் இரகசிய மாகப் புறப்பட்ட சிட்னி ரெய்லி, ரஷ்யாவில் பகிரங்கமாகக் கைது செய்யப்பட்டார். அவரை ரஷ்யாவிற்கு இரகசியமாக அழைத்துச் சென்ற கே.ஜீ.பி. உறுப்பினர்களே, ரஷ்ய எல்லையை அடைந்ததும் அவரைக் கைதுசெய்தார்கள். சித்திரவதைகள், விசாரணை, துப்பாக்கிச் சூடு என்று மிகவும் சோகமாக முடிவடைந்தது பிரபல்யமான, திறமையான ஒரு வீரனின் வாழ்க்கை. அது மாத்திரமல்ல, இவர் போன்று புலம்பெயர்ந்த நாடுகளில் ரஷ்ய ஆட்சிக்கு எதிராகச் செயற்பட்டுக் கொண்டிருந்த பல புரட்சியாளர்கள், தேசப்பற்றாளர்கள், தேசியவாதிகள் ஏமாற்றப் பட்டார்கள். படுகொலை செய்யப்பட்டார்கள். காணாமல் போனார்கள், கடத்தப்பட்டார்கள். செயலிழக்க வைக்கப் பட்டார்கள். இதுதான் Operation Trust என்ற இராணுவ நடவடிக்கை. உலக அளவில் மிகவும் வெற்றிகரமான ஒரு உளவு நடவடிக்கை. உலக நாடுகளின் புலனாய்வுப் பிரிவினருக்கான ஒரு முக்கிய பாலர் பாடம்தான் Operation Trust என்ற இந்த இராணுவ நடவடிக்கை. இப்பொழுது உள்ள மிகப் பெரிய கேள்வி இதுதான். Operation Trust போன்ற ஒரு உளவு நடவடிக்கையைப் புலம்பெயர் தமிழர்களைக் குறிவைத்துச் சிறிலங்கா இராணுவம் மேற்கொள்ளு கின்றதா? கொஞ்சம் சிக்கலான கேள்விதான். ஆனாலும் புலம்பெயர் தமிழர்கள் பெரிதாக யோசித்தேயாக வேண்டிய கேள்வி. ஆம் மேற்கொள்ளப்படுகின்றது என்று உறுதியாகக் கூறுவதற்கு என்னிடம் போதியளவு ஆதாரம் கிடையாது. ஆனால், அப்படியான ஒரு நடவடிக்கை மேற்கொள்ளப்படுவதற்கான சந்தர்ப்பங்களும், சாத்தியங்களும் நிறையவே இருக்கின்றன என்று என்னால் உறுதியாகக் கூறமுடியும். அந்தச் சாத்தியங்களை ஒவ்வொன்றாகப் பார்ப்போம். முள்ளிவாய்க்காலில் விடுதலைப்புலிகளின் முக்கியஸ்தர்கள், தளபதிகள், போராளிகள் என்று ஏராளமானவர்கள் கொத்தாகச் சிறிலங்கா இராணுவத்தின் கரங்களில் கிடைத்தார்கள். அவர்களை முழுக்க முழுக்கச் சிறிலங்கா இராணுவத்தின் புலனாய்வுப் பிரிவினர்தான் கையாண்டு வருகின்றார்கள். அப்படித் தமது கரங்களில் கிடைத்தவர்களை அரசியல் ரீதியாகவும் இராணுவ ரீதியாகவும் பயன்படுத்தி வருகின்ற சிறிலங்கா இராணுவத்தின் புலனாய்வுப் பிரிவு, அவர்களை நிச்சயம் தமது புலனாய்வுத் தேவைகளுக்குப் பயன்படுத்தாமல் வைத்திருக்கமாட்டார்கள். இன்றைய காலகட்டத்தைப் பொறுத்தவரையில் விடுதலைப் புலிகள் அமைப்பின் அனைத்துச் செயற்பாடுகளும்; இலங்கையில் ஓரளவு முழுமையாகவே அழிக்கப்பட்டுவிட்ட நிலையில், விடுதலைப் புலிகள்வசம் இருந்த ஆயுதங்கள், அவற்றை இயக்கக் கூடியவர்கள் என்று அனைத்துமே சிறிலங்கா இராணுவத்தால் கைப்பற்றப்பட்டுவிட்ட நிலையில், புலம்பெயர் சமூகத்தின் செயற்பாடுகள்தாம் சிறிலங்கா தேசத்தைக் கொஞ்சம் சங்கடத்தில் ஆழ்த்தும்படியாக இருந்து வருகின்றன. எனவே, சிறிலங்கா இராணுவத்தின் புலனாய்வுப் பிரிவு தனது அத்தனை பலத்தையும் நிச்சயமாகப் புலம்பெயர் தமிழர்களைக் குறிவைத்துத்தான் திருப்பி விட்டிருக்கும் என்பதில் சந்தேகம் இல்லை. சரி, புலம்பெயர் தமிழர்களைக் குறிவைத்துச் சிறிலங்காவின் புலனாய்வுப் பிரிவு என்ன செய்யலாம்? செயற்பாட்டாளர்கள், முக்கியஸ்தர்கள், சமூகத்தலைவர்கள், ஊடகவியலாளர்கள் போன்றவர்களை விலைபேசலாம். மிரட்டலாம். ஆனால், விலைபோகக்கூடியவர்கள் அனைவரும் ஏற்கனவே பல ஆண்டுகளுக்கு முன்னரே விலைபோய்விட்டார் கள். சிங்களத்தின் மிரட்டல்களுக்குக் கலங்கக்கூடிவர்கள் மீதும் சிறிலங்காப் புலனாய்வுப் பிரிவும் அதன் கூலிகளும் கைவைத்து நீண்டநாட்களாகிவிட்டன. இவை எதற்கும் அகப்படாமல் எஞ்சியிருப்பவர்கள்தான் சிங்களத்திற்குத் தற்பொழுது பிரச்சினை. எதற்கும் அஞ்சாமல், எதற்கும் விலைபோகாமல் புலம்பெயர் தேசங்களில் ஓர்மமாக நின்றுகொண்டிருப்பவர்கள் பற்றித்தான் சிறிலங்கா கொஞ்சம் சிந்திக்கின்றது. கவனமெடுக்கின்றது. எதற்கும் அடிப்பணியாமல் வீரமாகப் புலம்பெயர் தேசங்களில் நின்று போராடும் அப்படிப்பட்ட மறத் தமிழர்களை என்ன செய்யலாம்? இது பற்றிப் பார்ப்பதானால், சுமார் ஒன்றரை வருடங்கள் நாம் பின்நோக்கிச் செல்லவேண்டும். முள்ளிவாய்க்கால் முடிவினைத் தொடர்ந்து அப்பொழுது ஒரு பெரிய வெற்றிடம் காணப்பட்டது. புலிகளைத் தாம் முற்றாகவே அழித்துவிட்டதாகச் சிறிலங்கா அரசாங்கம் அறிவித்தது. தளபதிகள், போராளிகள், ஆதரவாளர் கள், மக்கள் என்று அனைவரையுமே சிறைக்குள் தள்ளிவிட்டு, தனது வெற்றியைப் பல நாட்கள் கொண்டாடியது சிங்களத் தலைமை. ஆனால், அந்தச் சந்தர்ப்பத்தில் தமது வெற்றிக்குப் பங்கம் விளைவிக்கக்கூடிய சில ஆபத்துகள் இலங்கையில் பரவலாக மறைந்து இருந்ததைச் சிறிலங்காப் புலனாய்வுப் பிரிவு உணர்ந்தது. அதாவது, வடக்கு கிழக்கு மற்றும் தென் இலங்கைக் காடுகளில் ஆயுதங்களுடன் புலிகளின் சிறிய சிறிய அணிகள் நிலைகொண்டி ருந்தன. அதேபோன்று கொழும்பிலும், தென் இலங்கையிலும், புலிகளின் புலனாய்வுப் பிரிவினர் மக்களோடு மக்களாகக் கலந்து வாழ்ந்துகொண்டிருந்தார்கள். உத்தரவு கிடைத்ததும் செயற்படுவதற்கென்று ஏராளமான தற்கொலைப் போராளிகளும் பல இடங்களிலும் மறைந்திருந்தார்கள். புலிகள் மீதான வெற்றி என்று கொண்டாடிக்கொண்டிருந்த சிங்களத்திற்கு, இந்த விடயம் ஒரு பெரிய அச்சுறுத்தலாகவே இருந்தது. வடக்கு கிழக்கில் உள்ள காடுகளிலும், தென் இலங்கை மற்றும் தலைநகர் கொழும்பிலும் பயங்கர ஆயுதங்களுடன் மறைந்திருக்கும் நூற்றிற்கும் அதிகமான விடுதலைப் புலி உறுப்பினர்களைக் கண்டுபிடிக்கவேண்டும். அழிக்கவேண்டும். இந்தப் பொறுப்பினை ஏற்றுக்கொண்ட சிறிலங்காப் புலனாய்வுப் பிரிவு, ஒரு இரகசிய நடவடிக்கையை மேற்கொண்டது. அந்த நடவடிக்கை கிட்டத்தட்ட Operation Trust உளவு நடவடிக்கையை ஒத்ததாகவே இருந்தது. தம்மிடம் சரணடைந்த அல்லது தம்மால் கைதுசெய்யப்பட்ட சில விடுதலைப் புலி முக்கியஸ்தர்களைச் சித்திரவதை செய்து, அவர்களது மனைவி குழந்தைகளைப் பணயம் வைத்து, மிகவும் கவனமாக ஒரு இரகசிய நடவடிக்கையை மேற்கொண்டது சிறிலங்கா இராணுவப் புலனாய்வுப் பிரிவு. அதாவது, முள்ளிவாய்க்கால் நடவடிக்கையின் பொழுது சிறிலங்கா இராணுவத்தால் கைப்பற்றப்படாமல் சில தளபதிகள், ஒரு தொகுதி விடுதலைப் புலி உறுப்பினர்கள் தப்பித்து வன்னிக் காடுகளில் உள்ள நிலக்கீழ் சுரங்கங்களில் மறைந்திருந்து செயற்படுவது போன்ற ஒரு தோற்றப்பாடு திட்டமிட்டு உருவாக்கப்பட்டது. சிறிலங்காப் புலனாய்வுப் பிரிவினர் ஏற்பாடு செய்த குழு, பல்வேறு இடங்களில் மறைந்திருந்த போராளிகளுடன் தொடர்புகளை ஏற்படுத்தித் தாம் மீள ஒருங்கிணைந்து போராடவேண்டிய தன் அவசியத்தை வலியுறுத்திப் பேசினார்கள். தம்மை அழித்த சிறிலங்காப் படையினரைப் பழிவாங்கவேண்டும் என்று சபதம் எடுத்தார்கள். இந்தச் சந்தர்ப்பத்தில் புலம்பெயர் நாடுகளில் தேசியம் பேசிக்கொண்டிருந்த ஒரு தரப்பினரால் அவிழ்த்துவிடப்பட்ட கதைகளும், மாயைகளும் கூட, சிறிலங்காப் புலனாய்வுப் பிரிவினரின் இந்த இரகசிய நடவடிக்கைக்குப் பெரிதும் உதவவே செய்தன. "அதோ அவர் அங்கே இருக்கின்றார்''. "இதோ ஐயாயிரம் பேருடன் அந்தத் தளபதி வன்னியில் மறைந்திருக்கிறார்''. ''புலிகள் வன்னியில் இன்று தாக்குதல்'' "பல இராணுவத்தினர் காயம் ஆனால் செய்தியைச் சிறிலங்கா அரசாங்கம் மறைத்துவிட்டது''. "வன்னியில் பல சிறிலங்கா படையினரைக் காணவில்லை.''- இதுபோன்று புலம்பெயர் தமிழர்களில் ஒரு பிரிவினர் ஆர்வக்கோளாறினால் மேற்கொண்ட பிரச்சாரங்கள், சிறிலங்காப் படையினர் மேற்கொண்ட அந்த இரகசிய நடவடிக்கைக்குப் பெரிய அளவில் கைகொடுத்தது. மீள ஒருங்கிணைய முயன்றவர்கள் சிறிலங்காப் படையினரிடம் வசமாகவே மாட்டிக்கொண்டார்கள். பல கரும்புலிகள்கூட இந்த இரகசியச் சதி நடவடிக்கையின் பொழுது அகப்பட்டுக்கொண்டார்கள். பல ஆண்டுகள் கொழும்பிலும் அதன் சுற்றுவட்டத்திலும் இரகசியமாகச் செயற்பட்டு வந்த புலிகளின் பல உளவாளிகள் சிறிலங்காப் படையினரிடம் மிக இலகுவாகவே அகப்பட்டுக் கொண்டார்கள். சிறிலங்காப் புலனாய்வாளர்களால் இயக்கப்பட்ட இந்த அணியினர் புலம்பெயர் தேசங்களில் செயற்பட்ட முக்கியச் செயற்பாட்டாளர்களையும் தொடர்புகொண்டு, பல்வேறு தகவல்களைப் பெற்றார்கள். பெருமளவு பணத்தை அனுப்பிவைக்கும்படி கேட்டு அதனைப் பெற்றார்கள். வெளிநாடுகளில் இருந்த செயற்பாட்டாளர்களுடன் இலங்கையில் தொடர்புகளில் இருந்த நபர்களையும் தமது இந்த நடவடிக்கையினூடாகக் கண்டுபிடித்தார்கள். இப்பொழுது மறுபடியும் பழைய கேள்விக்கு வருவோம். இதே வகையிலான நடவடிக்கையைப் புலம்பெயர் தமிழர்களைக் குறிவைத்துச் சிறிலங்காப் புலனாய்வுப் பிரிவு செய்வதற்குச் சந்தர்ப்பம் உள்ளதா? நிச்சயமாக உள்ளது என்பதில் சந்தேகம் இல்லை. தமிழ்த் தேசியத்தின் மீது புலம்பெயர் தமிழர்கள் கொண்டுள்ள வெறி புலம்பெயர் தமிழர்களின் மிகப் பெரிய பலம் என்பது உண்மையே. அதேவேளை இந்த 'வெறி'தான் புலம்பெயர் தமிழர்களின் மிகப் பெரிய பலவீனம் என்பதையும் நாம் ஒப்புக்கொண்டுதானாக வேண்டும். 'தமிழ்த் தேசியம்' என்று கூறிக்கொண்டு யாரும் எம்மை இலகுவாக ஏமாற்றிவிடும் அளவிற்கு இந்த வெறிக்கு நாம் அடிமையாகிக் கிடக்கின்றோம். பல வியாபாரிகள் தேசியம் பேசி எம்மை, எமது பொருளாதாரத்தை வளைத்துப் போடுவதை நாம் தெரிந்துகொண்டே அனுமதித்துக் கொண்டிருக்கின்றோம்- தேசியத்தின் பெயரால். எனவே, எமது மிகப் பெரிய பலமாக நாங்கள் நினைத்துக் கொண்டிருக்கின்ற தேசியத்தின் மீதான எமது கண்மூடித்தனமான பற்று, மிதமிஞ்சிய வெறி -இவற்றினையே எமக்கு எதிரான தமது நகர்வுகளுக்கு எமது எதிரி பயன்படுத்த முனையும் சந்தர்ப்பம் இருக்கவே செய்கின்றது. "இல்லை இல்லை. அது ஒருபோதும் முடியாது.'' என்று சிலர் கூறலாம். ஆனால், தாம் நேசிக்கின்ற தேசியத்தின் பெயரால் இன்று சில தேசியவாதிகள் தெருவில் நின்று சட்டையைக் கிழித்துக்கொண்டு அடிபடுவது எமது பலவீனத்திற்கு ஒரு சிறந்த உதாரணம். எம்மைவிட வேகமாகத் தமிழ்த் தேசியம் பேசிக்கொண்டு Operation Trust உளவு நடவடிக்கை எம்மத்தியில் மேற்கொள்ளப்படக்கூடியதற்கான சாத்தியத்தை நாம் இலகுவாக உதறித் தள்ளிவிட முடியாது. இந்தியாவில் புலிகள் மீள ஒருங்கிணைகின்றார்கள் என்ற கதை எம்மவர்கள் மத்தியில் தற்பொழுது மிக வேகமாகப் பரவிக் கொண்டிருக்கின்றது. இந்தக் கதையின் தோற்றுவாய் எது என்று பார்த்தால் சிறிலங்காவின் பாராளுமன்றத்தில்தான் இந்தக் கதை முதன்முதலில் அவிழ்த்துவிடப்பட்டது. அதுவும் சிறிலங்காவின் பிரதமர்தான் இந்தக் கதையைப் பகிரங்கமாகத் தெரிவித்தார். அவர் சிறிலங்காப் புலனாய்வுப் பிரிவினரை மேற்கோள்காட்டித்தான் இந்தக் கதையைத் தெரிவித்திருந்தது இங்குக் குறிப்பிடத்தக்கது. சிறிலங்கா இராணுவத்தினரால் கைதுசெய்யப்பட்டதாகக் கூறப்பட்ட பல விடுதலைப் புலி முக்கியஸ்தர்கள், திடீரென்று புலம்பெயர் நாடுகளில் தோன்றித் தேசியம் பேசுவது இன்று சாதாரண நிகழ்வாக மாறி வருகின்றது. "நான் வன்னியில் தலைவருடன் நின்றனான்..'' என்று கூறிக்கொண்டு நிறையப் பேர் ஐரோப்பாவில் தற்பொழுது அரசியல் செய்ய ஆரம்பித்துள்ளார்கள். தலைவருடன் நின்ற நீங்கள் எப்படித் தப்பி வந்தீர்கள்? ஏன் தலைவரை விட்டுவிட்டு இங்கு வந்தீர்கள்? இதுபோன்ற கேள்விகளை நாங்களும் கேட்பதில்லை. அதற்கான பதிலை அவர்களும் சொல்வதில்லை. இன்றும் குறிப்பாகப் பார்த்தால், இவர்களில் அனேகமானோர் சிறிலங்கா விமான நிலையம் வழியாகவே வந்திருக்கின்றார்கள். இவர்களில் பலர், வவுனியாவில் சிறிலங்காத் தடுப்பு முகாமில் மாதக் கணக்காகச் சிறிலங்காப் படையினரால் தடுத்து வைக்கப்பட்டிருந்தவர்கள். வன்னியில் புலிகளுக்குச் சாப்பாடு கொடுத்தவர்கள், சென்றியில் நின்றவர்கள், எல்லைக் காவல் கடமைகளில் ஈடுபட்டவர்கள் என்று பலரும் இப்பொழுது கூடச் சிறிலங்கா படையினரால் தடுத்துவைக்கப்பட்டிருக்கும் நிலையில், அனைவரும் அறிந்த விடுதலைப்புலி முக்கியஸ்தர்கள், தலைவருடன் இருந்தவர்களால் எப்படிச் சிறிலங்கா இராணுவத்தின் வாய்களுக்குள் இருந்து வெளியேற முடிந்தது? எப்படிச் சிறிலங்காப் படையினரின் கண்களில் மண்ணைத் தூவிவிட்டுச் சிறிலங்காவின் ஒரே சர்வதேச விமான நிலையம் ஊடாக ஐரோப்பிய நாடுகளுக்கு வர முடிந்தது? இது பலராலும் சந்தேகத்துடனேயே பார்க்கப்படுகின்றது. இவர்கள் Operation Trust உளவு நடவடிக்கைக்காக அனுப்பப்பட்டவர்களா என்கின்ற கோணத்திலும் சிந்திக்கவேண்டிய நிலையில்தான் இன்று புலம்பெயர் தமிழர்கள் இருக்கின்றார்கள். இன்று புலம்பெயர்ந்த நாடுகளில் கடந்த காலங்களில் தமிழ்த் தேசிய எதிரிகளாக வலம் வந்தவர்களின்; செயற்பாடுகளைச் சற்று ஆழமாக நோக்குகின்ற பொழுது இந்தச் சந்தேகம் மேலும் வலுவடைகின்றது. ஐரோப்பிய நாடுகளில் தமிழ்த் தேசியவாதிகளால் மேற்கொள்ளப்படுகின்ற சாதாரணமான ஒரு மே தின ஊர்வலத்திலேயே புகுந்து கலாட்டா பண்ணுகின்ற மாற்றுக் குழுவினர் அல்லது சிறிலங்காவின் கைக்கூலிகள், தற்பொழுது புலம்பெயர் தமிழர்கள் மேற்கொள்ளுகின்ற போராட்டங்கள் தொடர்பில் பெரிய அளவில் அக்கறை காண்பிப்பதைக் காணமுடிவதில்லை. மகிந்தவிற்கு எதிராகப் புலம்பெயர் மண்ணில் ஒரு பெரிய வேள்வியே நடைபெற்று வரும் இந்தச் சந்தர்ப்பத்தில் கூட, இப்படிப்பட்டவர்கள் ஒரு புன்சிரிப்புடன் மௌனம் கடைப்பிடித்து வருவதை ஒரு வித்தியாசமான – அதேவேளை அவதானிக்கப் படவேண்டிய ஒரு நகர்வாகவே நான் பார்க்கின்றேன். இது, சிறிலங்கா இராணுவம் புலம்பெயர் மண்ணில் மேற்கொள்ளுகின்ற Operation Trust போன்ற ஒரு ஒரு உறுதியான, நீண்ட காலச் செயற்பாட்டுக்கான வழிவிடுதலாகக் கூட இருக்கலாம். புலம்பெயர் தமிழர்கள் சற்று ஆழமாகச் சிந்திக்கவேண்டிய தருணம் இது. இந்த இடத்தில் ஒரு முக்கிய விடயத்தைத் தெளிவுபடுத்திவிட விரும்புகின்றேன். வன்னி மற்றும் வடக்கு கிழக்கு பிரதேசங்களில் மரணத்தின் பிடியில் இருந்து மயிரிழையில் தப்பித்து, உயிரைக் கையில் பிடித்தபடி மேற்குலகில் தஞ்சடைந்திருக்கும் பலர் இன்று எம்மத்தியில் இருக்கின்றார்கள். அவர்களின் உண்மையும் தூய்மையும் உண்மையிலேயே மெச்சத்தக்கது. அவர்களது வழிகாட்டல்களும் ஆலோசனைகளும் புலம்பெயர் தமிழர்களுக்கு நிச்சயம் தேவை என்பதில் சந்தேகம் இல்லை. ஆனாலும் இவர்கள் மத்தியில் கலந்து சிறிலங்காப் புலனாய்வாளர்களால் அனுப்பப்படும் உளவு ஏஜன்டுகள் பற்றிய எச்சரிக்கை உணர்வையும் நாம் கொண்டிருப்பது இச்சந்தர்ப்பத்தில் மிக மிக அவசியம். இல்லாவிட்டால், புலம்பெயர் தமிழர்களின் விடுதலை உணர்வைத் திசைதிருப்பும் ஒருவகை Operation Trust உளவு நடவடிக்கைக்கு அநியாயமாகப் பலியாகிப்போன மற்றொரு இனம் என்கின்ற பெயர் வரலாற்றில் எமக்குக் கிடைத்துவிடும். Previous Postஜோதிட கணிப்பு வெளியிட்ட டிவி நிகழ்ச்சிக்கு ராஜபக்சே தடை.Next Postஇந்து பத்திரிகை பிரதம ஆசிரியர் ராம் இராஜினாமா.


text: பல வருடங்களுக்கு முன் காதலன் என்றொரு படம் வந்தது. காதலை ஒரு கடமையாகக் கருதி ஒரு மனதோடு செயல்பட்டால் கவர்னர் பொண்ணையும் கவரலாம் என்பது மையக் கருத்து. பாலகுமாரன் இதை ஒரு பக்தி நிலைக்கே எடுத்துப் போயிருந்தார். காதலர்கள் ஓடி வந்து கட்டிப் பிடிக்கும் முன் நிதானிக்க, தப்பு நேராமல் இருக்க (?) பத்து வரை எண்ணுவார்கள், அதாவது சூடம் சாம்பிராணி டிங்டிங்டிங் ... நிதானத்தை இங்கு கவனிக்கவும். ஒருவரை ஒருவர் வாரிக் கொள்வது, புறம் பேசுவது, விமர்சிப்பது போன்ற பல 'பது, வதுகள்' எங்கள் அலுவகத்தில் நடக்கும், உடனே மறந்து அடுத்து ஆரம்பிப்போம். ஆனால் இதையே எழுத்தில் செய்வதை தீவிரவாத செயலாக எடுத்துக் கொள்கிறோம். சகஜ வாழ்வில் உங்கள் மனைவி, மேலாளர், சகபயணிகள் உங்கள் 'டேய் முட்டாள்' என்று வெளிப்படையாகவோ அல்லாமலோ அழைப்பதில்லையா? நகரப் போக்குவரத்தோடு அதையும் சகஜமாக எடுத்துக் கொள்ளும் நாம் எழுத்து ஊடகத்தை 'விபத்து நடக்கும் பகுதி, கவனமாக செல்லவும்' என்று அணுகுவது ஏன்? 'மதில்கள்' நாவலில் பஷீர் அரசாங்கத்தை விமர்சித்து எழுதி, ராஜதுரோக குற்றம் சுமத்தப்பட்டு ஜெயிலுக்குப் போகிறார். அங்கு ஒரு போலீஸ்காரர் இக்குற்றத்தை அறிந்து 'ஸ்ரீபத்மனாபா' என்று கடவுளை விளிப்பார். நம் எழுத்துலகம் ஒரு சுவாமி சன்னிதி ஆகிவிட்டது. அ.மார்க்ஸைத் தவிர பெரும்பாலானோர் எழுத்தில் கற்பிக்கப்பட்ட அதிநிதானம், படுகவனம் உள்ளது. மேலும் கையில் குச்சி, கொட்டை மேல் கோமணத்தோடு காசு, குடும்பம், நடைமுறை சிக்கல்கள் பற்றி கவலைப்படாத ஞானப்பழங்களாக இவர்கள் பற்றின பிம்பம் இருக்கிறது. பெட்ரோல் விலை உயர்ந்தால், வெங்காயம் கிலோ ஐநூறு என்றாலும் ஈயாடாது (சுஜாதா ஒரு விதிவிலக்கு). ஆனால் சு.ரா வுக்கு நரைத்த தாடி, பிரமிள் படிமத்தில் ஓட்டை என்றால் தமுதிமுவென பாய்ந்து வருவார்கள். டால்ஸ்டாய் கவலைப்பட்டாரா என்று கேட்காதீர்கள் -- உங்கள் மனைவி கவலைப்படும் போது நீங்களும் யோசிக்க வேண்டும். இந்த சூழலில் செல்லமுத்து குப்புசாமி (அவர் என் உறவினர் அல்ல) போன்ற தரையில் கால்பாவிய மனிதர்களின் வருகை எனக்கு தெம்பூட்டுகிறது. மேற்கூறிய பிம்பம் கற்பனாவாத காலகட்டத்தில் எழுத்தாளனை தீர்க்கதரிசி, சமூகத்தின் மனசாட்சி, சிந்தனை மையம் போன்று கருதி அவர்களுக்கு என்று நாற்காலி ஒன்றை போட்டுக் கொடுத்ததன் நீட்சிதான். ஆனால் நாம் இப்போது இந்த நாற்காலியை சற்று நகர்த்தி மூலையில் போட வேண்டும். இன்றைய எழுத்தாளனுக்கு உட்கார நேரமில்லை. தொழில் நுட்ப வளர்ச்சி யோசிக்க, உணர்ச்சி வசப்பட தயாராக உள்ள அனைவருக்கும் எழுத, அரட்டையடிக்க, கட்டிப்புரள இடம் அமைத்துத் தந்துள்ளது. என் மனைவி இரண்டு கட்டுரைகளே எழுதியுள்ளார். அவளது முதல் கட்டுரையை 635 பேர் ஒரே நாளில் படித்துள்ளனர். 52 பேர் கருத்து தெரிவித்துள்ளனர். இரண்டாவது 'Faith Healer' என்ற ஆங்கில நாடகம் பற்றிய வலைப்பூ. இதில் நடித்த கார்த்திக் ஸ்ரீனிவாசன் என்ற திறமை மிக்க நடிகர் பற்றி நான் இரண்டு பத்திரிகைகளில் எழுதியிருக்கிறேன் (புதிய காற்று, உயிரோசை). ஆனால் கார்த்திக் என் மனைவியின் வலைப்பூவை தேடிப் பிடித்து நன்றி கூறியிருக்கிறார். 'எழுத்து' காலகட்டத்திலிருந்து நாம் எவ்வளவு தூரம் நகர்ந்து வந்திருக்கிறோம் பாருங்கள். ஒரு எழுத்தாளன் கவனிக்கப்பட ஒரு பத்தி கூட போதுமாகிறது. பிரசுரத்துக்காக மாதக்கணக்கில் காத்திருப்பதோ, பிரசுரமானதை அடுத்தவர்கள் படிக்கிறார்களா என்று ரகசியமாய் கவனிப்பதோ அல்லது வாசகனைத் தேடி டிபன் பாக்ஸ், குடை சகிதம் பிரயாணங்கள் செய்வதோ ஈஸ்டுமேன் கலர் சமாச்சாரமே. எல்லாம் ஒரு மவுஸ் சொடுக்கில் ஆரம்பித்து முடிகிறது. குறும்பேசியின் குறுந்தகவலை பயன்படுத்தி நான் என் சில கவிதை வரிகளை உலவ விட்டிருக்கிறேன். வேறு பலரும் செய்கிறார்கள். கூடவே நல்ல ஜோக்குகள், அரசியல் கருத்துகள், குட்டிக்கதைகள். இன்பா சுப்பிரமணியம் திருமாவின் உண்ணாவிரதம், இலங்கைத்தமிழர் படுகொலைச் சூழலில் கிரிக்கெட் போன்ற பல கருத்துக்களை குறுந்தகவல்களை மூலம் சொல்லியியது என்னை யோசிக்க, விவாதிக்க பிறகு உயிரோசையில் கட்டுரை எழுத வைத்துள்ளது. நூலக அலமாரியிலிருந்து தூசு தட்டி எடுத்த புத்தகம் படித்து, அல்லது தினத்தந்தி, தினகரன் பார்த்து எதிர்வினை செய்த காலத்திலிருந்து நாம் செய்துள்ள பயணத்தை, கருத்துக்கள் உற்பத்தியாகி மறுஅவதரிக்கும் வேகத்தை கவனியுங்கள். இதனால் பலதரப்பட்ட ஈடுபாடுகள், மனநிலைகள், அவதானிப்புகளை நாம் கவனிக்க முடியும். இலக்கியம், தத்துவம், டிஷ்யும் டிஷ்யும் விட்டு வெளிவராமல் தேங்கி விட்ட நம் தமிழ்உரை நடைக்கு இந்த இணைய பிரளயம் ரொம்ப அவசியம். உதாரணமாய் விந்து வங்கி ஒன்றில் விற்று வெளிவந்தவன் தன் மனநிலை பற்றி ஒரு வலைப்பூ எழுதினால் எவ்வளவு சுவாரசியம், புதுமை. அக்குளில் ரெக்சின் பையோடு பேருந்தேறும் ஒரு அண்ணாச்சியிடம் நாம் இதை எதிர்பார்க்க முடியாது. அவர்கள் 'இந்த வருசம் ஊர்த்திருவிழாவுக்கு போக முடியுமா' என்றுதான் திரும்பத் திரும்ப யோசிப்பார்கள். வேண்டாம் என்று சொல்லவில்லை. போதும். இன்றைய இணைய எழுத்தின் பொதுவான தரம் பற்றின கவலை வீண். நிறுவப்பட்ட எழுத்தாளர்களின் நிழலிருந்து தானாக நடைபழகி தடுமாறி வெளியேறியபடி ஒரு புதிய தலைமுறை நிச்சயம் உருவாகும். பூனை வளர்ப்பதிலிருந்து சுலபமாய் கொலை செய்வது வரை அவர்கள் பேசலாம். குறுந்தகவலில் தமிழ் எழுத்துரு பரவலாக ஆகி விட்டால், பொதுஅரட்டை போன்ற அம்சங்கள் forward மெசேஜுகளுக்கு பயன்படுத்துவது போன்ற தொழில் நுட்ப வசதிகள் ஏற்பட்டால், அந்த புரட்சி படைப்புலகை திருப்பிப் போடலாம். கணக்கில்லாத குறும்பேசி பத்திரிகைகள் தோன்றி மறையும். இவற்றில் எவ்வளவு கனமான விசயங்களையும் நகைச்சுவை கலந்தால் அலச முடியும். ஸ்டாலினை முதல்வர் ஆக்கலாமா என்று திட்டமிட முடியும். எதிர்காலத்தில் மனுஷ்யபுத்திரன் குறும்பேசிக்குள் பத்திரிகை, நூல் பிரசுரம், வெளியீடு என்று திட்டமிட்டு 'பத்து வருஷத்துக்கு முன்னாடியே எனக்கு அப்படியொரு கனவு இருந்தது' என்பார். சைக்கிள்கள் மத்தியில் மெர்செடிஸ் பென்ஸ் போல் குண்டு நூல்களும் வரும். பந்தாவாக பொய்ங் பொய்ங் கொஞ்சம் புகை எல்லாம் இருக்கும். எழுத்தாளனுக்கு சம்பளம்? உள்வரும் அழைப்புக்கு வெர்ஜின் மொபைல் நமக்கு காசு தருவது போல் forward குறுந்தகவல்கள் பற்றி சில நிறுவனங்கள் யோசிக்கலாம். உள்வரும் கருத்து ஒன்றுக்கு 20 பைசா என்று. இதில் விளம்பரமும் செய்யலாம். அவன் பாதுகாப்புக்கு குண்டாந்தடி ஏந்திய தொண்டர் படை? அவன் உயிர் அவ்வளவு முக்கியமில்லை. தவளை வாழ்நாளில் ஒரு கோடி முட்டையிடும், அதில் சில பத்துகள்தான் நிலைக்கும். இந்த நிலைப்பில் இருந்துதான் அடுத்த எழுத்தாளனின் நாற்காலி ஏற்பாடாகும். நடைமுறை நெரிசலில் கோடியில் பலர் விலகி விடுவார்கள். நடைமுறை தள்ளுமுள்ளுகளிடையே எழுத்துப்பித்து தலைக்கேறிய காரணத்தால் தொடர்ந்து எழுதும் ஒருவனாக இருப்பான் இந்த ஏகன். அவன் ஒரு கோவணப் பண்டாரமாக இருக்க வேண்டாம் என்று நாம் எதிர்பார்ப்போம். மாறாக மரக்கொம்பிலிருந்து, அணில் குஞ்சுகள் மத்தியிலுருந்து அவன் இறங்கி வரட்டும். தாறுமாறாக விரைந்து மோதவரும் மாநகரப் பேருந்துகள், கார்களிடமிருந்து அதிர்ஷ்டத்தில் தப்பிப்பவனாய், அறிவியலின் குறுக்கும் நெடுக்குமான பாய்ச்சல்களை பல திசைகளிலாய் பின் தொடர்பவனாய், குழம்பிப் போன மக்கள் கூட்டங்களின் விசித்திரங்களை முணுமுணுக்காமல் கவனிப்பவனாய் அவன் இருக்கட்டும். முக்கியமாய் தன் அந்தரங்க அசிங்கங்கள், மேன்மைகளை நெருக்கமான நண்பனிடம் வசை, கெஞ்சல், அழுகை சிலசமயம் கவனம் மற்றும் நிதானம் என வெளிப்படுத்துவது போலவே வாசகனிடமும் அவன் பேச வேண்டும். அவன் சொல்வது சரியாகவும், தவறாகவும், முட்டாள்தனமாகவும் இருக்கும். 'எஸ் மை ஆனர்' என்று சமூகம் அவனிடம் எந்த தீர்ப்பையும் எதிர்பார்க்க வேண்டாம். வரலாறு எழுதும் புத்திஜீவிகள் அவனை தவிர்த்து விடுங்கள். சிறந்த பத்து பட்டியல் போடும் கணக்கு மாஸ்டர்கள் அப்படி ஒருத்தன் இல்லவே இல்லை என்று சத்தியம் செய்யுங்கள். விடுங்கள். அவன் இப்போது திரைப்படம் எடுத்துக் கொண்டிருக்கலாம். ஓவியம் தீட்டலாம், நடிக்கலாம், சூப்பர் சிங்கரில் பாடலாம், அடுத்த பிரபுதேவா நான் தான் என்று குதிக்கலாம், ஒரு பெண்ணை நோட்டம் விடலாம் அல்லது இனிமேல் தொடப்போவதில்லை என சபதம் எடுத்து குப்பைத் தொட்டியில் பேனாவை வீசலாம். இது போல் பிரஸ்தாபிக்க ஏராளம் உள்ளது. ஆனால் கரப்பான் பூச்சி பிடிக்கிறேன் என்று அடுக்களைக்கு சென்ற என் பூனை கடமை வழுவி அங்கேயே தூங்கி விட்டது. அதைப் போய் உசுப்ப வேண்டும். இதை இன்னொரு நாள் பேசலாம். email@example.com


இளஞ்சிவப்பு நிறமான நட்சத்திர வைரம் ஒன்று ஏலத்தில் விடப்பட்ட நிலையில், அது அதிக விலையில் விற்பனையாகி உலக சாதனை படைத்துள்ளது. ஹொங்கொங் நகரில் இன்று (ஏப்ரல் 4) நடைபெற்ற ஏல விற்பனையில் 71.2 மில்லியன் டொலரில் (இலங்கை ரூபா மதிப்பில் 1081கோடியே 81 இலட்சம்) வைரத்தை விற்பனை செய்துள்ளதாக வைரத்தை வைத்திருந்த சொதேபி நிறுவனம் தெரிவித்துள்ளது. மேலும் இதற்கு முன் கடந்த 2015 ஆம் ஆண்டில் ஜெனிவாவில் விற்பனை செய்யப்பட்ட நீலநிறமான வைரமே (48 மில்லியன் டொலர்கள்) இதுவரை அதிக விலைக்கு விற்பனையான வைரமாக கூறப்பட்டு வந்த நிலையில் தற்போது குறித்தஇளஞ்சிவப்பு வைரம் 71.2 மில்லியன் டொலருக்கு விறபனையாகி உலக சாதனை படைத்துள்ளதென்பது குறிப்பிடத்தக்கது.


ஜெயலலிதா இல்லாத காரணத்தினால், எங்களை பயமுறுத்த எதிர்கட்சிகள் முயற்சி செய்கின்றனர் என முதல்வர் எடப்பாடி பழனிசாமி தெரிவித்துள்ளார். இதுதொடர்பாக மதுரை விமான நிலையத்தில் செய்தியாளர்களை சந்தித்த அவர், டெண்டர் ஒதுக்கீட்டில் முறைகேடு நடைபெற்றதாக கூறப்பட்ட புகார் பொய்யானது, வழக்கை சொந்தமாக வாதாடி தடை பெற்றுள்ளேன். திமுகவினர் மீதான ஊழல் வழக்குகளை மறைப்பதற்காக, எங்கள் மீது வழக்கு தொடருகிறார்கள். ஜெயலலிதா இல்லாத காரணத்தினாலேயே, எங்களை பயமுறுத்தி, ஆளும் அதிமுக அரசு மீது களங்கத்தை ஏற்படுத்த, எதிர்க்கட்சிகள் முயற்சிக்கிறார்கள். கட்சி உடையும், ஆட்சி கலையும் என எதிர்பார்த்தார்கள், ஆனால் நடக்கவில்லை. அதிமுக நிர்வாகிகள் சிலர் பாதை மாறி சென்றுள்ளனர், அவர்கள் திரும்பி வர வேண்டும். டிடிவி தினகரன் அதிமுக உறுப்பினர் இல்லை என்பதால், அதிமுகவில் சேர அவருக்கு அழைப்பு விடுக்கவில்லை. தீபாவளியன்று பட்டாசு வெடிப்பதற்கான நேரம் தொடர்பான வழக்கில் அனைத்து தரப்பினர் கருத்தையும் கேட்டு பின்னர் முடிவுசெய்யப்படும். பட்டாசு வழக்கில், தமிழ்நாடு அரசின் மனுவின்படியே உச்சநீதிமன்றம் தற்போது அனுமதி வழங்கி உள்ளது என அவர் கூறினார். சமீபத்திய தமிழ்நாட்டுச் செய்திகள் சென்னை செய்திகள், அரசியல், வர்த்தகம், தொழில்நுட்பம், கிரிக்கெட் ஆகியவற்றின் தலைப்புச் செய்திகள் என ஒவ்வொரு நிகழ்வுகளையும் பற்றி தமிழில் படிக்க Facebook மற்றும் ட்விட்டர் Twitter ஐ பின் தொடருங்கள்.


text: பாகுபாடு பாகுபாடு (Discrimination) என்பது ஒரு தனிநபரை ஓர் குறிப்பிட்டக் குழு அல்லது வகைப்பாட்டில் அங்கமாக உள்ளதை (அல்லது அங்கமானவர் என்று எண்ணி) முன்னிட்டு முற்சார்புடன் நடத்துவதாகும். இது அந்தக் குழுக்களைத் தனிப்படுத்துவதும் தடை செய்வதுமான செயல்களை உள்ளடக்கும். ஒரு குழுவினை மட்டும் மற்ற குழுவினருக்குக் கிடைக்கும் வாய்ப்புகளிலிருந்து தள்ளி வைப்பதும் கட்டுப்படுத்துவதும் ஆகும்.[1] பாகுபாடுடைய சட்டங்கள் பல நாடுகளில் உள்ளன. இவை பெரும்பாலும் இனப்பாகுபாட்டினால், குறிப்பிட்ட மக்கள் வாழும் பகுதிகளில் வங்கிகள் இயங்குவதைக் கட்டுப்படுத்தும் "சிவப்பு கோடிடல்" போன்றவை ஆகும். இனப்பாகுபாட்டிற்கு எதிரான சட்டங்கள் இருந்தும், சமூக, பண்பாட்டு வழக்கங்களால் சில நாடுகளில் இனப்பாகுபாடு இருந்து வருகின்றது. உலக மனித உரிமைகள் சாற்றுரை அனைத்து மனிதர்களும் எவ்வகையான பாகுபாட்டிலிருந்தும், பாகுபாட்டைத் தூண்டுவதிலிருந்தும் காக்கப்பட வேண்டும் என வலியுறுத்துகிறது. இதற்கான ஒரு தீர்வாக சிலநாடுகளில் இனம்சார் ஒதுக்கீடு சட்டங்கள் இயற்றப்பட்டுள்ளன; ஆனால் இவை மீள்பாகுபாட்டை அறிமுகப்படுத்துவதாக குறை கூறப்படுகிறது. ஒரு தனிநபரை பாகுபடுத்தக்கூடியக் காரணங்களாக உள்ளவை: இனம், பால், அரசியல், பாலினச் சேர்க்கை விருப்பு, பாலின அடையாளம், சமயம், காணப்படும் தோற்றம், முந்தைய குற்ற வரலாறு, அவரது வாழ்க்கை முறை, அவர்களது ஆடை விருப்புகள், அவர்களது அகவை அல்லது அவர்களது உடற்குறைகள், மாற்றிவரும் சமூக புதுமைகளை ஏற்றுக்கொள்பவர் அல்லது அதற்கு பொருத்தமாயிருப்பவர், குறிப்பிட்ட இடத்தைச் சேர்ந்தவராக இருத்தல், குறிப்பிட்ட இடத்தை சேராதவர் அல்லது உள்ளூர்க்காரராக இல்லாதிருத்தல், சமூக வகுப்பு, சாதி மற்றும் இன்னபிறவாம். பாகுபடுத்தல் பல வடிவங்களில் செயற்படுத்தப்படலாம்: பணியில் அமர்த்துவது/நீக்குவது, அதே வேலைக்குப் பிறரை விட குறைந்த ஊதியம் அளித்தல், வீடு கொடுக்க மறுத்தல், கேலி செய்தல், துன்புறுத்துவது அல்லது மற்றவர்களைப் போலல்லாது வேறுபட்டு நடத்துதல் ஆகியன சிலவாகும். சில நாடுகளில் இனம், பாலினம் மற்றும் சமயம் காரணமாக பணி மற்றும் வீடு கொடுப்பதை கட்டுப்படுத்துவது தடை செய்யப்பட்டுள்ளது. சில நாடுகளில் பாகுபாடு காட்டுவது சட்டத்திற்குட்பட்டதும் அரசு கொள்கையாகவும் உள்ளது. குறிப்பாக தேசியச் சமயமாக ஒரு சமயத்தை ஏற்றுக்கொண்ட நாடுகளில் மற்ற சமயத்தினர் பாகுபடுத்தப்படுகின்றனர். பண்பாட்டின் கூறாக சாதிகள் நிறைந்துள்ள சமூகங்களிலும் நாடுகளிலும் சாதிப் பாகுபாடு பரவலாக உள்ளது. மேற்கோள்கள்[தொகு] - Introduction to sociology. 7th ed. New York: W. W. Norton & Company Inc, 2009. page 334. Print.


e1f Published : 07 Apr 2020 04:28 PM Last Updated : 07 Apr 2020 04:48 PM கரோனா வைரஸ் பாதிப்புக்கு, மொத்தமாக அஜித் 1 கோடி 25 லட்ச ரூபாய் நிதியுதவி வழங்கியுள்ளார். கரோனா வைரஸ் தொற்றின் எண்ணிக்கை இந்தியாவில் அதிகரித்து வருகிறது. இதுவரை கரோனா வைரஸ் தொற்று உள் 2000 வர்களின் எண்ணிக்கை 4500-ஐ நெருங்குகிறது. கரோனா வைரஸ் பரவலைக் கட்டுப்படுத்த 21 நாட்கள் ஊரடங்கு இந்தியா முழுவதும் கடைப்பிடிக்கப்பட்டு வருகிறது. இதனால், இந்தியா முழுவதுமே அத்தியாவசியப் பணிகளைத் தாண்டி வேறு எந்தவொரு பணியும் நடக்கவில்லை. படப்பிடிப்புகள் எதுவும் நடைபெறாத காரணத்தால், சினிமாவை நம்பியுள்ள தொழிலாளர்கள் மிகவும் அவதிக்கு உள்ளாகியுள்ளனர். இவர்களுக்குத் திரையுலகினர் பல்வேறு உதவிகளை வழங்கி வருகிறார்கள். முன்னணி திரையுலகப் பிரபலங்கள் பலரும் நிதியுதவி அளித்து வருகிறார்கள். தமிழ்த் திரையுலகப் பிரபலங்களில் சிவகார்த்திகேயன் மட்டுமே முதல்வர் நிவாரண நிதி மற்றும் பெப்சி தொழிலாளர்களுக்கு என இரண்டுக்குமே நிதியுதவி வழங்கியுள்ளார். தற்போது தமிழ்த் திரையுலகில் முதல் நடிகராக, பிரதமர் நிவாரண நிதி, முதல்வர் நிவாரண நிதி மற்றும் பெப்சி என அனைத்துக்குமே அஜித் நிதியுதவி வழங்கியுள்ளார். பிரதமர் நிவாரண நிதிக்கு 50 லட்ச ரூபாய், முதல்வர் நிவாரண நிதிக்கு 50 லட்ச ரூபாய் மற்றும் பெப்சி தொழிலாளர்களுக்கு 25 லட்ச ரூபாய் என நிதியுதவி கொடுத்துள்ளார். இவை அனைத்துமே சம்பந்தப்பட்ட வங்கிக் கணக்குகளில் இன்று (ஏப்ரல் 7) அஜித் தரப்பில் செலுத்தப்பட்டுள்ளது. அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


கருத்து பகிர்வு, தகவல் பரிமாற்றத்திற்காக எத்தனையோ சமூகவலைத்தளங்கள் வந்துவிட்டாலும், ஜிமெயில் பயன்பாடு தவிர்க்க முடியாததாக விளங்குகிறது. காலத்திற்கேற்ப கூடுதல் வசதிகளையும் ஜிமெயில் அறிமுகம் செய்து கொண்டிருக்கிறது. சமீபத்தில் பல்வேறு புதிய வசதிகள் ஜிமெயிலில் சேர்க்கப்பட்டு உள்ளது. குறிப்பாக முக்கியமான ஷாட்கட் வசதிகள் அறிமுகமாகி இருப்பது அனைவரும் அறிய வேண்டியது. ஜிமெயிலின் சில புதிய வசதிகளை அறிவோமா? புதிய மெயில்களை உருவாக்கி அனுப்ப உதவும் ‘கம்போஸ்’ மற்றும் ‘டிராப்ட்’, ‘சென்ட் மெயில்’ போன்ற வசதிகளை எளிதாக பயன்படுத்த ஷாட்கட் விசைகள் உருவாக்கப்பட்டுள்ளன. மவுஸ் மற்றும் டிராக்பேடு உதவியுடன் இவற்றை தேடிக் கொண்டிருக்காமல் உடனடியாக இந்த விசைகளை சொடுக்கி இந்த வசதிகளை பயன்படுத்தலாம். அல்ட் பொத்தானுடன் சேர்த்து அம்புக்குறிகளை இயக்குவது மற்றும் கண்ட்ரோல் பொத்தானுடன் 1 முதல் 9 வரையிலான எண் விசைகள் மற்றும் டேப் விசையை பயன்படுத்துவது போன்றவற்றில் ஏராளமான ஷாட்கட் அம்சங்கள் சேர்க்கப்பட்டிருப்பது குறிப்பிடத்தக்கது. உதாரணமாக உங்கள் கணக்கில் சேமிக்கப்பட்டிருக்கும் அனைத்து மெயில் முகவரிகளுக்கும் பொதுவான ஒரு தகவலை அனுப்ப வேண்டுமானால் கண்ட்ரோல், சிப்ட், டி(d) விசைகளை சேர்த்து இயக்கினால் போதும். இதேபோல ஒருவருக்கு பதிலளிக்கும் ரிப்ளை வசதியையும், மற்றவருக்கு அந்த தகவலை அனுப்பும் ‘பார்வர்டு’ வசதியையும் மவுஸ் மூலமாக தேடிக் கொண்டிருக்க வேண்டாம். ரைட்கிளிக் வசதிகளில் இந்த இரு ஆப்சன்களும் சேர்க்கப்பட்டிருக்கிறது. தகவல்களின் இடையே படங்கள், குறியீடுகளை சேர்க்க, ‘ஆடு லேபிள்’ வசதியும் அறிமுகம் செய்யப்பட்டிருக்கிறது. மேலும் குறிப்பிட்ட மெஸேஜ்களை ஒன்றாக சேர்த்து வைக்க பண்டல் வசதியும், நினைவூட்டும் ரிமைண்டர் வசதியும் சேர்க்கும் நடவடிக்கைகளையும் எடுத்து வருகிறது கூகுள். ஜிமெயிலின் இந்த வசதிகளை செயல் படுத்த உங்கள் ஜிமெயில் கணக்கை புதிய பதிப்புக்கு ‘அப்டேட்’ செய்து கொண்டால் போதும்.


ரூபாய் நோட்டு மூலம் கொரோனா..? வங்கி பணியாளரின் நூதன செயல்பாடு..! வீடியோ..!5 April 2020, 10:11 pm கொரோனா வைரஸ் பரவலைக் கட்டுப்படுத்த இந்தியா 21 நாள் நாடு தழுவிய ஊரடங்கின் கீழ் உள்ளது. இருப்பினும், வங்கிகள் போன்ற பல அத்தியாவசிய சேவைகள் இன்னும் இயங்கி வருகின்றன. இந்த சூழ்நிலையில், குஜராத்தில் உள்ள பாங்க் ஆப் பரோடாவின் கிளையிலிருந்து ஒரு வீடியோ இணையத்தில் வெளிவந்து 70ca ள்ளது. வீடியோவில், அயன் பாக்ஸ் பயன்படுத்தி ஒரு காசோலையை கிருமி நீக்கம் செய்வதைக் காணலாம். இப்போது சமூக ஊடக தளங்களில் வைரலாகி வரும் இந்த வீடியோவை ஆனந்த் மஹிந்திரா ட்விட்டரில் பகிர்ந்துள்ளார். “ஒரு நபர் ஒரு காசோலையை ஒரு ஜன்னல் வழியாக காசாளரிடம் ஒப்படைப்பக்கிறார். முக கவசம் மற்றும் கையுறைகள் அணிந்திருப்பதைக் காணும் வங்கியாளர், ஒரு டாங்கை பயன்படுத்தி காசோலையை சேகரிக்கிறார். அவர் காசோலையை தனது மேஜையில் வைத்து, பின்னர் வைரஸை கிருமி நீக்கம் செய்யும் முயற்சியில் அதன் மீது ஒரு அயன் பாக்ஸை இயக்குகிறார்.” என்பது போல் அந்த வீடியோவில் பதிவாகியுள்ளது. ஆனந்த் மஹிந்திரா அந்த வீடியோவை பகிர்ந்து, “காசாளரின் நுட்பம் பயனுள்ளதா என்று எனக்குத் தெரியவில்லை, ஆனால் அவரது படைப்பாற்றலுக்கு நீங்கள் அவருக்கு பரிசு கொடுக்க வேண்டும்” என்ற கூறியுள்ளார்.


சமகளம் ஐஸ்வர்யா தனுஷின் பரதநாட்டிய நடனம்: சமூகவலைதளத்தில் கடும் விமர்சனம் - சமகளம் ஐஸ்வர்யா தனுஷின் பரதநாட்டிய நடனம்: சமூகவலைதளத்தில் கடும் விமர்சனம் ஐக்கிய நாடுகள் சபையில் ஐஸ்வர்யா தனுஷ் நிகழ்த்திய பரதநாட்டிய நடனத்தை சமூகவலைதளத்தில் கடுமையாக விமர்சித்துள்ளார்கள். மகளிர் தினத்தன்று ஐநா சபையில், ஐஸ்வர்யா தனுஷின் பரதநாட்டிய நிகழ்ச்சி நடைபெற்றது. இதன்மூலம் ஐக்கிய நாடுகள் சபையில் இந்திய தூதரகத்தின் சார்பில் பரத நாட்டியம் ஆடும் முதல் பெண் என்ற பெருமையை ஐஸ்வர்யா தனுஷ் பெற்றார். ஐக்கிய நாடுகள் சபையில் ஐஸ்வர்யா தனுஷின் நடனத்தின் வீடியோ வடிவம் சமூகவலைதளத்தில் வெளியானது. பல்வேறு சர்ச்சைகளை உண்டாக்கியது. மேலும், பரதநாட்டியத்தில் புகழ் பெற்ற அனிதா ரத்னம், “ஐக்கிய நாடுகள் சபையில் பரதாநாட்டியத்துக்கு பரிதாபமான நிலை” என்று ஐஸ்வர்யா தனுஷின் வீடியோ பதிவை மேற்கோளிட்டு தெரிவித்துள்ளார். அந்த வீடியோ பதிவை வைத்து, ஐஸ்வர்யா தனுஷை கிண்டல் செய்யும் தொனியில் பல்வேறு வீடியோ பதிவுகள் இணையத்தில் தயார் செய்து வெளியிட்டுள்ளார்கள். இந்த வீடியோ பதிவுகள் குறித்து ஐஸ்வர்யா தனுஷ் இதுவரை கருத்து எதுவும் தெரிவிக்கவில்லை. மேலும், ஐஸ்வர்யா தனுஷை கிண்டல் செய்யும் தொனியில் வெளியாகியுள்ள வீடியோக்கள் மற்றும் கருத்துகளுக்கு கிருத்திகா உதயநிதி தன்னுடைய வருத்தத்தை பதிவு செய்துள்ளார். நன்றி: த இந்து Previous Postதிருமணம் செய்து கொள்ளும் திட்டம் இல்லை என்கிறார் அஞ்சலி Next Postதிராவிடத்தை எதுவும் செய்ய முடியாது: கமல்ஹாசன் பேட்டி


source: wikipedia

text: நெருஞ்சி அல்லது செப்புநெருஞ்சில் (Tribulus terrestris; Caltrop) ஒரு மருத்துவ மூலிகைக் கொடியாகும். நிலத்தில் படர்ந்து வளரும் இதன் வேர் நன்கு பரந்து ஆழமாகச் சென்றிருக்கும். இது இந்தியா, இலங்கை போன்ற நாடுகளில் காணப்படுகிறது. நெருஞ்சியின் இலை, பூ, காய், வேர் ஆகிய அனைத்துமே மருத்துவப் பயன்பாடு உடையன. பெயர்கள் இதற்கு நெருஞ்சில், திரிகண்டம், நெருஞ்சிப்புதும், சுவதட்டம், கோகண்டம், காமரசி, கிட்டிரம், சுதம் போன்ற வேறு பெயர்களும் உண்டு. யானையின் பாதங்களைத் துளைத்து, அதைத் தலை வணங்கச் செய்வதால் ‘யானை வணங்கி’ என்ற பெயரும், காமத்தைப் பெருக்கும் தன்மை இருப்பதால், ‘காமரசி’ எனும் பெயரும் இதற்கு உள்ளன. விளக்கம் நெருஞ்சிலானது மண் தரையில் பசுமையாகப் படரும் முட்கள் கொண்ட தரைபடர் செடியாகும். இந்தத் தாவரம் முழுவதிலும் வெண்ணிற ரோம வளரிகள் காணப்படும். மலர்கள் மஞ்சள் நிறத்தில் தோற்றமளிக்கும். மேற்கோள் மூலிகைகள் மூவடுக்கிதழிகள் அவுத்திரேலியத் தாவரங்கள்


நாமக்கல் மாவட்டம்


text: ஜூன் 22, 1941 அன்று சோவியத் தலைமை எதிர்பாராத வண்ணம், நாசி ஜெர்மனி சோவியத் ஒன்றியத்தின் மீது படையெடுத்தது. மூன்று ஆர்மி குரூப்புகளாக ஜெர்மானியப் படைகள் சோவியத் ஒன்றியத்துக்குள் முன்னேறின. இவற்றில் ஆர்மி குரூப் வடக்கு, பால்டிக் நாடுகளைத் தாக்கியது. அவற்றைப் பாதுகாக்க சோவியத் தளபதிகள் பால்டிக் நடவடிக்கையை மேற்கொண்டனர். அதன் பகுதியாக சோவியத் வடமேற்கு முனைப் படைப்பிரிவின் ஒரு பகுதியான 12வது விசையூர்தி கோர் ஜெர்மானிய 4வது பான்சர் ஆர்மியினை எதிர்த்தது. நெமான் ஆற்றைக் கடந்திருந்த ஜெர்மானியப் படைகளை சுற்றி வளைத்து அழிப்பது சோவியத் தளபதிகளின் திட்டம். இவ்விரு படைப்பிரிவுகளும் லித்துவேனியாவில் உள்ள ரசேநினாய் என்னும் இடத்தில் மோதின. நான்கு நாட்கள் தொடர்ந்து நடைபெற்ற இந்த டாங்கு மோதலில் சோவியத் படைப்பிரிவு முற்றிலுமாக அழிக்கப்பட்டது. இதனால் சோவியத் வடமேற்கு முனைப் படைப்பிரிவின் கவச ஊர்திகள் அனைத்தும் அழிந்தன. வெற்றிபெற்ற ஜெர்மானியப் படைகள் டகாவா ஆற்றை நொக்கி முன்னேறின.


text: விஜய் டி.வி-யின் ‘சீதையின் ராமன்’ சீரியலில் என்ட்ரி கொடுத்துவிட்டார் ராமனின் சீதா. ‘யார் இந்த சீதாபிராட்டி..?’ என்று ஆராய்ச்சியில் இறங்கியபோது கிடைத்தன அரிய தகவல்கள். பெயர் மதிராக்ஷி முந்தில். மகாராஷ்ட்ர மாநிலம், புனே பெண். 20 வயது இளமை. ‘ஓரி தேவுடோய்’ தெலுங்கு படம் மூலம் சினிமா அறிமுகம். ‘சீதா கி ராம்’ சீரியலில், தயாரிப்பாளர் நிகில் சின்ஹாவின் சாய்ஸில் சீதா ஆனவர். ‘ஹீரோயினாக வெள்ளித்திரையில் நடிச்சப்போகூட கிடைக்காத வரவேற்பை சீதாவாகி வாங்கிட்டேன். இந்த ரோல் எனக்குக் கிடைச்சதே பாக்கியம். தொடர்ந்து என சந்தோஷத் துள்ளலுடன் 5 மொழிகளில் தனக்கென தனி ரசிகர்களை உருவாக்கிய மதிராக்ஷி முத்திலுக்கு சர்ப்ரைஸாக அமைந்துள்ளது பிரபாஸுடன் ஒரு சந்திப்பு.. சீதையின் ராமன் சீரியல் ஷூட்டிங் ஹைதராபாத்தில் ராமோஜிராவ் ஃபிலிம் சிட்டியில் நடந்து வருகிறது, இதே இடத்தின் அடுத்தத் தளத்தில் ராஜமௌலியின் பாகுபலி படத்தின் படப்பிடிப்பு நடந்து வருகிறது. இதையறிந்த சீரியல் நடிகர்கள் , தொழில்நுட்பக் கலைஞர்கள் என பிரபாஸை சந்தித்து வருகிறார்கள். இதில் மதிராக்ஷி முந்திலும் ஒருவர். இது குறித்து மதிராக்ஷி முந்தில் கூறியதாவது, ”எனக்கு மிகவும் ஆச்சர்யம் நான் பிரபாஸை சந்தித்த போது, அவர் “ சீதையின் ராமன்” சீரியல் குறித்து நன்கு அறிந்து வைத்துள்ளார். எத்தனை முறை கேட்டாலும் சிரித்த முகத்துடன் புகைப்படங்களுக்கு போஸ் கொடுக்கிறார், தொழில் சம்மந்தமாக நிறைய பேசினோம். ஒரு சிங்கிள் ஃபோட்டோ க்ளிக்கும் நடந்தது” என தெரிவித்துள்ளார். ராமனின் சீதையாக “ சீதையின் ராமன்” சீரியலில் வரும் நாயகி மதிராக்ஷி முந்தில்.


text: பெட்ரோனாஸ் கோபுரங்கள் அல்லது பெட்ரோனாஸ் இரட்டைக் கோபுரங்கள் (ஆங்கிலம்: Petronas Towers; மலாய்: Menara Petronas; சீனம்: 大马国油双峰塔) என்பது மலேசியா, கோலாலம்பூரில் அமையப் பெற்றுள்ள உலகிலேயே ஐந்தாவது மிக உயரமான கட்டிடங்களாகும். 20-ஆம் நூற்றாண்டின் மிக உயர்ந்த கட்டிடமாகப் பதிவு பெற்றிருப்பதும் இந்தக் கட்டிடம் ஆகும். 2003 அக்டோபர் 17-ஆம் தேதி தாய்ப்பே 101 வானளாவிக் கட்டிடம் கட்டி முடிக்கப்படும் வரை, பெட்ரோனாஸ் கோபுரங்கள்தான் உலகின் உயரமான கட்டிடங்களாக இருந்து வந்தன. எனினும், உலகின் மிக உயரமான இரட்டைக் கோபுரங்களாக இன்னமும் இருந்து வருகின்றன. கோலாலம்பூர் மாநகரின் அடையாளச் சின்னமாகவும் இருந்து வருகிறது. சீசர் பெலி என்னும் கட்டிடக் கலைஞரால் 1998-ஆம் ஆண்டில் வடிவமைக்கப்பட்ட இந்தக் கட்டிடம் முழுவதும், அலுவலகப் பயன்பாட்டுக்காகவே ஒதுக்கப்பட்டுள்ளது. பெரும்பாலும் துருப் பிடிக்காத உருக்குகளையும், கண்ணாடிகளையும் பயன்படுத்தி இந்த 88 மாடிக் கட்டிடம் கட்டப்பட்டுள்ளது. பெட்ரோனாஸ் கோபுரம், 1242 அடிகள் உயரத்தில் கட்டிட உச்சியைக் கொண்டு இருந்தாலும், அதன் உச்சியில் அமைந்துள்ள கூரிய அமைப்புக்கள் 1483 அடி உயரத்தைத் தொடுகின்றன. மலேசியாவின் முஸ்லிம் பண்பாட்டைப் பிரதிபலிப்பதாகவும், இஸ்லாமியக் கலையில் காணப்படும் வடிவ அமைப்பைக் கொண்டதாகவும் இந்தக் கட்டிடம் அமைந்து உள்ளது. வரலாறு 1990-களில், மலேசியாவின் தேசிய எண்ணெய் நிறுவனமான பெட்ரோனாஸ், உலகின் உயரமான கட்டிடத்தைக் கட்ட விரும்பியது. சியர்ஸ் கோபுரங்கள் போன்ற உலகின் மற்ற உயரமானக் கட்டிடங்கள் அலுவலகப் பயன்பாட்டுக்குரிய தளங்களைக் கொண்டுள்ளன. அந்த உயரமான கட்டிடங்களைப் போல ஒரு கட்டிடத்தைக் கட்டுவதற்கு பெட்ரோனாஸ் ஏற்பாடுகளைச் செய்தது. பெட்ரோனாஸ் கோபுரங்களைக் கட்டுவதற்கான திட்டங்கள் 1992 ஜனவரி 1-இல் வரையப்பட்டன. பலமான காற்று வீசும் போது ஏற்படும் விளைவுகள், கட்டமைப்புக் கூறுகள் போன்றவைக்கு முக்கியத்துவம் கொடுக்கப்பட்டன. 1993 மார்ச் 1-இல் கட்டுமானப் பணிகள் தொடங்கின. கட்டிடங்கள் கட்டப்படும் பகுதிகளில் 30 மீட்டர் (98 அடிகள்) ஆழத்திற்கு மண் தோண்டி எடுக்கப்பட்டது. 21 மீட்டர் உயரத்திற்கு காப்புச் சுவர் தோண்டிய மண்ணை அப்புறப் படுத்துவதற்கு ஒவ்வோர் இரவும் 500 சுமையுந்துகள் பயன்படுத்தப்பட்டன. பகலில் மற்ற வேலைகள் நடைபெற்றன. அதன் பின்னர், ஒவ்வொரு கட்டிடத்தின் அடித்தளத்தில், 13,200 கனமீட்டர் (470,000 கன அடி) கல்காரை பைஞ்சுதை (concrete) 54 மணி நேரத்திற்கு தடைபடாமல் ஊற்றப்பட்டது. ஆக மொத்தம் 104 பைஞ்சுதை பாளங்கள் உருவாக்கம் பெற்றன. தொடர்ந்து 21 மீட்டர் உயரத்திற்கு காப்புச் சுவர் கட்டப்பட்டது. அதன் சுற்றளவு 1,000 மீட்டர்கள். இந்தக் காப்புச் சுவரை மட்டும் 40 தொழிலாளர்கள், ஒவ்வொரு நாளும் 24 மணி நேரமாக இரண்டு ஆண்டுகளில் கட்டினர். கோலாலம்பூர் குதிரைப் பந்தயத் திடல் 1994 ஏப்ரல் 1-இல் தலைக் கட்டுமானப் பணிகள் தொடங்கின. 1996 ஜனவரி 1-இல் உட்புற வடிவமைப்புகள், தளவாடப் பொருட்களைப் பொருத்தும் வேலைகள் முடிவடைந்தன. 1996 மார்ச் 1இல் உச்சிக் கோபுரங்கள் கட்டி முடிக்கப்பட்டன. 1997 ஜனவரி 1இல் பெட்ரோனாஸ் ஊழியர்களில் முதல் தொகுதியினர் பணிபுரியத் தொடங்கினர். 1999 ஆகஸ்ட் 1இல், மலேசியாவின் முன்னாள் பிரதமர் மகாதீர் பின் முகமது அதிகாரப்பூர்வமாகத் திறந்து வைத்தார். முன்பு கோலாலம்பூர் குதிரைப் பந்தயத் திடல் இருந்த இடத்தில்தான் இப்போதைய பெட்ரோனாஸ் கோபுரங்கள் கட்டப்பட்டன. இருந்தாலும் தொடக்கக் கட்டத்தில் நில ஆய்வுகள் செய்யும் போது அசல் கட்டுமான நிலப்பகுதி ஒரு செங்குத்துப் பாறையின் விளிம்பில் அமரும் என்று கண்டுபிடிக்கப்பட்டது. அந்த நிலப்பகுதியின் பாதி அளவில் அழுகிய சுண்ணப்பாறைகள் இருப்பதும் கண்டுபிடிக்கப்பட்டது. அதனால் கட்டுமானப் பகுதி 61 மீட்டர்கள் (200 அடி) தூரத்திற்கு அப்பால் நகர்த்தி வைக்கப்பட்டது. 114 மீட்டர் கற்காரைக் குத்தூண்கள் ஒட்டு மொத்தக் கட்டுமானப் பகுதியும் திடமான ஒரு கற்பாறையில் அமரும் வகையில் மாற்றங்கள் செய்யப்பட்டன. மிக ஆழமான அடித்தளங்களை அமைப்பதற்காக மிக ஆழமான குழிகள் தோண்ட வேண்டி வந்தது. 60 லிருந்து 114 மீட்டர் உயரமுள்ள கற்காரைக் குத்தூண்கள் ஊன்றப்பட்டன. ஏறக்குறைய 104 கற்காரைக் குத்தூண்கள் கட்டுமானப் பகுதியில் பதிக்கப்பட்டுள்ளன. பெட்ரோனாஸ் கோபுரங்களின் அடித்தளங்களில் பல ஆயிரம் டன்கள் பைஞ்சுதை கல்காரை ஊற்றப்பட்டுள்ளது. இந்த அடித்தளங்களுக்கான வேலைகள் 12 மாதங்களில் முடிவுற்றது. இந்த ஒரு வேலையை மட்டும் பாச்சி சோலேதாஞ்சே () எனும் பிரித்தானிய நிறுவனம் செய்து முடித்தது. இதற்கு டோமோ ஒபியாசே எனும் ஹைத்திய பொறியியலாளர் தலைமை பொறுப்பை ஏற்று இருந்தார். இரண்டு கட்டுமான கூட்டமைப்புகளுடன் ஒப்பந்தம் ஆறு ஆண்டுகளில் கட்டிடங்கள் பூர்த்தி செய்யப்பட வேண்டும் என்று மலேசிய அரசாங்கம் வரையறுத்தது. அதன் விளைவாக, ஒவ்வொரு கோபுரத்திற்கும் ஒரு கட்டுமான கூட்டமைப்பு என இரண்டு கட்டுமான கூட்டமைப்புகளுடன் ஒப்பந்தம் செய்து கொள்ளப்பட்டது. மேற்கு கோபுரத்தைக் கட்டும் பொறுப்பை (மேல் வலது புகைப்படத்தில் வலதுபுறமாக இருக்கும் கோபுரம்) ஜப்பானிய கட்டுமான கூட்டமைப்பான ஹசாமா கார்ப்பரேசன் (Hazama Corporation) ஏற்றுக் கொண்டது. கிழக்கு கோபுரத்தைக் கட்டும் பொறுப்பை (மேல் வலது புகைப்படத்தில் இடதுபுறமாக இருக்கும் கோபுரம்) தென் கொரிய கட்டுமான கூட்டமைப்பான சாம்சுங் இஞ்ஜினியரிங் & குக்டோங் இஞ்ஜினியரிங் (Samsung Engineering & Construction and Kukdong Engineering & Construction) ஏற்றுக் கொண்டது. கட்டுமானம் நடைபெற்றுக் கொண்டிருக்கும் போது, ஆரம்பக் கட்டத்தில் வழக்கமாக நடைபெறும் உறுதிக்கலவை வலிமைச் சோதனையில் (routine strength test) ஒரு பகுதியில் பலகீனங்கள் இருப்பது கண்டுபிடிக்கப்பட்டது. கட்டுமானப் பணிகள் தற்காலிக நிறுத்தம் கட்டுமானப் பணிகள் உடனடியாக நிறுத்தப்பட்டன. அதுவரையில், கோபுரங்களில் நிர்மாணிக்கப்பட்டு இருந்த எல்லாப் பகுதிகளிலும் சோதனைகள் செய்யப்பட்டன. ஒரே ஒரு மாடியில், ஒரே ஒரு பகுதி மட்டும் பலகீனமாக இருப்பது கண்டுபிடிக்கப்பட்டது. பின்னர், அந்தப் பகுதி தகர்க்கப்பட்டது. கட்டுமானப் பணிகள் நிறுத்தப்பட்டதால், ஒரு நாளைக்கு 700,000 அமெரிக்க டாலர்கள் நட்டம் ஏற்பட்டது. அதனால், உறுதிக்கலவைகளைத் தயாரிக்க, அங்கேயே மூன்று தொழிற்சாலைகள் உருவாக்கப்பட்டன. இதில் ஏதாவது ஒரு தொழிற்சாலை தவறான உறுதிக்கலவையைத் தயாரிப்பது கண்டுபிடிக்கப்பட்டால், தயார்நிலையில் இருக்கும் மற்ற இரு தொழிற்சாலைகளில் ஒன்று உடனடியாக மாற்றுத் தயாரிப்பில் இறங்கும். இது செலவுகளைக் குறைக்கும் அவசரத் திட்டங்களில் ஒன்றாகும். வான்பாலத்தைக் (sky bridge) கட்டுவதற்கான பொறுப்பை குக்டோங் இஞ்ஜினியரிங் நிறுவனம் (Kukdong Engineering & Construction) ஏற்றுக் கொண்டது. கிழக்கு கோபுரம்தான் முதன்முதலில் வானளாவிச் சென்றது. அப்போதைக்கு அதுதான் உலகிலேயே மிக உயரமான கட்டிடம்; மிக உயரமான கோபுரமும்கூட. இவற்றையும் பார்க்கவும் வானளாவி மேற்கோள்கள் மேலும் காண்க கோலாலம்பூர் வானளாவிகள் மலேசியப் பொருளாதாரம் மலேசிய பல்லூடகப் பெருவழி


text: உக்ரைனில் உள்ள சொகுசு ஓட்டலில் தீ: 8 பேர் பலி | TAMIL LIVE NEWS Home உலகம் உக்ரைனில் உள்ள சொகுசு ஓட்டலில் தீ: 8 பேர் பலி உக்ரைனில் உள்ள சொகுசு ஓட்டலில் தீ: 8 பேர் பலி உக்ரைனில் உள்ள சொகுசு ஓட்டல் ஒன்றில் ஏற்பட்ட தீவிபத்தில் 8 பேர் உயிரிழந்ததாக தகவல் வெளியாகியுள்ளது. அந்நாட்டின் தென் பகுதியில் உள்ள ஒடேசா என்ற நகரில் 'டோக்கியோ ஸ்டார்' என்ற ஓட்டல் உள்ளது. சுமார் 273 அறைகள் கொண்ட இந்த ஓட்டலில் நேற்று நள்ளிரவு திடீரென, பயங்கர தீவிபத்து ஏற்பட்டது. தகவல் அறிந்து அங்கு சென்ற தீயணைப்பு துறையினர் சுமார் 3 மணி நேரம் போராடி கொளுந்துவிட்டு எரிந்த தீயை கட்டுக்குள் கொண்டு வந்தனர். இந்த கோர தீவிபத்தில் 8 பேர் உயிரிழந்ததாகவும், மேலும் அங்கு தங்கியிருந்த 10க்கு மேற்பட்டோர் காயமடைந்ததாகவும் தெரிவிக்கப்பட்டுள்ளது. இதனிடையே, ஓட்டலில் தங்கியிருந்தவர்கள் எத்தனை பேர், தீவிபத்து ஏற்பட்டதற்கான காரணம் என்ன, எங்கிருந்து தீப்பற்றியது உள்ளிட்ட விவரங்கள் குறித்து போலீசார் விசாரணையை முடுக்கி விட்டுள்ளனர்.


வாங்க பாத்திமா ஜொஹ்ரா உங்கள் முதல் வருகைக்கும் கருத்துக்கும் நன்றி!.


text: 100-மீ விரைவோட்டப் போட்டியில் புறப்பட அணியமாய் இருக்கும் ஓட்டவீரர்கள் விரைவோட்டம் (Sprint) அல்லது சுருக்கோட்டம் (குறுவிரையோட்டம்) என்பது அனைத்துலகிலும் நடைபெறும் ஓர் ஓட்டப்பந்தயம். இவ்வோட்டப்போட்டி ஒலிம்பிக்கில் மிகப்பலராலும் விரும்பிப் பார்க்கப்படும் ஒரு விளையாட்டு. இவ்வகை ஓட்டப்போட்டியில் ஏறத்தாழ 8-10 பேர் ஒரே நேரத்தில் புறப்பட்டு ஒரு குறிப்பிட்ட நீளம் கொண்ட தடகளத்தை கடக்க மிகவிரைந்து ஓடுவார்கள். யாரொருவர் முதலில் எல்லோரையும் முந்திக்கொண்டு தடகள எல்லையைக் கடக்கின்றார்கள் என்பதே போட்டி. இது தட கள விளையாட்டுக்களில் ஒன்று. பொதுவாக தடகளத்தின் நீளம் 60, 100, 200, 400 மீட்டர்களாக இருக்கும். மாரத்தான் போட்டிகள் போல் அல்லாமல் முழுத் தொலைவும் உயர்வேகத்தில் வீரர்கள் ஓட முற்படுவார்கள். பொதுவாக 60 மீ விரைவோட்டம் திறந்த வெளியில் நடைபெறுவதில்லை. அது உட்கூடத்திலேயே நடப்பது. ஜெஸ்ஸி ஓவென்ஸ் (Jesse Owens) என்னும் புகழ்பெற்ற விரைவோட்ட வீரர் 1936 ஆண்டில் பெர்லினின் நிகழ்ந்த ஒலிம்பிக்கில் ஓடும் காட்சி. இவர் தடகள விளையாட்டுகளில் 4 தங்கப்பதக்கங்கள் வென்றார். திரளாக மக்கள் ஓட்டத்தைப் பார்ப்பதையும் படத்தில் காணலாம்


திமுக மத்திய அமைச்சர்களின் பயோ-டேட்டா | Bio of DMK central ministers - Tamil Oneindia திமுக மத்திய அமைச்சர்களின் பயோ-டேட்டா முன்னாள் மத்திய அமைச்சர் முரசொலி மாறனின் இளைய மகனான தயாநிதி மாறனுக்கு, தந்தையின் மறைவுக்குமுன்பே அரசியலில் ஆர்வம் இருந்ததுண்டு. மாறனின் மறைவுக்குப் பிறகு தாத்தா கருணாநிதியின் கரம் பற்றிஅரசியலில் முழுமையாக இறங்கிவிட்டார். முரசொலி மாறன் பல முறை போட்டியிட்டு வென்ற மத்திய சென்னை தொகுதியில் முதல் முறையாக போட்டியிட்டுவெற்றி பெற்று, உடனே மத்திய அமைச்சராகவும் பொறுப்பேற்கவுள்ளார். வயது 37 தான். சென்னை டான் பாஸ்கோ பள்ளியில் பள்ளிப் படிப்பை முடித்த தயாநிதி, லயோலா கல்லூரியில் பி.ஏ.பொருளாதாரத்தில் பட்டப் படிப்பை முடித்தார். பின்னர் இங்கிலாந்தில் ஹார்வர்ட் பல்கலைக்கழகத்தில் நிர்வாகமேலாண்மை கல்வி பயின்றவர். படிப்புக்குப் பின்னர் குங்குமம் பத்திரிக்கை நிறுவனத்தின் தலைமை நிர்வாகியாக பொறுப்பேற்றார். அத்தோடு, சன்டிவி குழுமத்தின் கேபிள் நெட்வொர்க் பிரிவான சுமங்கலி கேபிள் விஷன் (எஸ்.சி.வி.) நிறுவனத்தின் தலைமைநிர்வாகியாகவும் இருந்து வந்தார். கடந்த பல தேர்தல்களில் திமுகவின் பிரச்சார படங்கள், தேர்தல் விளம்பரங்களைத் தயாரித்தவர்.தயாநிதி மாறனின் மனைவி இந்து பத்திரிக்கை குடும்பத்தைச் சேர்ந்தவர். இவர்களுக்கு ஒரு மகன், ஒரு மகள்உள்ளனர். மீண்டும் ஒரு முறை மத்திய அமைச்சராகியுள்ளார் டி.ஆர்.பாலு. கருணாநிதியின் நிழல் என்று வர்ணிக்கப்படுபவர். தஞ்சாவூர் மாவட்டம் வடசேரி அருகே உள்ள தளிக்கோட்டையை பூர்வீகமாகக் கொண்டவர் பாலு. இவருக்கு 2மனைவிகள், 3 மகன்கள் மற்றும் 2 மகள்கள் உள்ளனர். பி.எஸ்.சி. படித்துள்ள டி.ஆர்.பாலு, கடந்த 1957ம் ஆண்டு முதல் திமுகவின் தீவிரத் தொண்டர். 1986ம் ஆண்டுமுதல் 92ம் ஆண்டு வரை ராஜ்யசபா எம்.பியாகவும், 1996, 98, 99 ஆகிய ஆண்டுகளில் மக்களவைஉறுப்பினராகவும் இருந்துள்ளார். 1996ம் ஆண்டு வரை 98ம் ஆண்டு வரை பெட்ரோலியத்துறை இணை அமைச்சராக இருந்தார். பின்னர் 1999ம்ஆண்டு முதல் 2003ம் ஆண்டு வரை சுற்றுச்சூழல் மற்றும் வனத்துறை அமைச்சராக இருந்துள்ளார். முதல்வர் ஜெயலலிதாவுக்கு பல வகையிலும் நெருக்கடிகள் தந்தவர் என்பதால் அவரால் அதிகமாகவிமர்சிக்கப்பட்டவர். திமுக சார்பில் நடத்தப்பட்ட பல்வேறு போராட்டங்களில் கலந்து கொண்டு 20 முறைக்கும் மேல் சிறை சென்றவர்.மிசா காலத்தில் சிறையில் அடைக்கப்பட்டவர். திமுக தலைவர் கருணாநிதி 2001ம் ஆண்டு நள்ளிரவில் கைதுசெய்யப்பட்டபோது, அதை தடுக்க முயன்ற முரசொலி மாறனும், டி.ஆர்.பாலுவும் போலீஸாரால் கடுமையாகநடத்தப்பட்டனர். பாலுவும் கைதாகி விடுதலை ஆனார். சென்னை ராணி மேரிக் கல்லூரி இடிபடாமல் தடுத்தவர் என்பவதால் கல்லூரி மாணவர்கள், மாணவிகள் மனதில்இடம் பிடித்தவர். பெரம்பலூர் தொகுதியில் 4வது முறையாக வெற்றி பெற்றுள்ள ஏ.ராஜா மீண்டும் மத்திய அமைச்சராகியுள்ளார். வாஜ்பாய் அரசில் முதலில் ஊரக வளர்ச்சித் துறை இணை அமைச்சராகவும், பின்னர் சுகாதாரத் துறை இணைஅமைச்சராகவும் பணியாற்றினார். பி.எஸ்.சி, எம்.எல் படித்துள்ள ராஜா தாழ்த்தப்பட்ட சமுதாயத்தைச் சேர்ந்தவர். ஆரம்பத்தில் திராவிடர் கழகத்தில்இருந்து பின்னர் திமுகவில் இணைந்தவர். இந்தி எதிர்ப்புப் போராட்டம், அரசியல் சட்ட நகரில் எரிப்புப் போராட்டம் உள்ளிட்ட பல போராட்டங்களில்கலந்து கொண்டு சிறை சென்றுள்ளார். பெரம்பலூர் மாவட்ட திமுக செயலாளராக தற்போது உள்ளார். ராஜாவுக்கு மனைவி, ஒரு மகள் உள்ளனர். சுப்புலட்சுமி ஜெகதீசன் ஆசிரியையான சுப்புலட்சுமி ஜெகதீசன் 1980ம் ஆண்டு முதல் திமுகவில் தீவிரமாகப் பணியாற்றி வருகிறார். மாநிலஅமைச்சர் பதவியில் இருந்து அனுபவப்பட்ட சுப்புலட்சுமி முதல் முறையாக மத்திய அமைச்சர் பதவிக்குஉயர்ந்துள்ளார். ராஜீவ் காந்தி படுகொலையைத் தொடர்ந்து திமுகவைச் சேர்ந்த சிலர் தடா சட்டத்தில் கைது செய்யப்பட்டனர்.அவர்களில் சுப்புலட்சுமி ஜெகதீசனும் ஒருவர். மதுரை சிறையில் அவர் அடைக்கப்பட்டார். அவரைப் பார்க்ககருணாநிதிக்குக் கூட அனுமதி மறுக்கப்பட்டது. 9 மாத சிறைவாசத்திற்குப் பிறகு சுப்புலட்சுமி நிரபராதி எனதீர்ப்பளிக்கப்பட்டு அவர் விடுதலையானார். ஆரம்பத்தில் அதிமுகவில் இருந்து சுப்புலட்சுமி எம்.ஜி.ஆர். அமைச்சரவையில் கைத்தறித் துறை அமைச்சராக பதவிவகித்தார். பின்னர் திமுகவில் இணைந்தார். கருணாநிதி தலைமையிலான திமுக அமைச்சரவையில் சமூக நலத்துறைஅமைச்சராகப் பொறுப்பு வகித்தார். 1992ம் ஆண்டு நடந்த மக்களவைத் தேர்தலில் பழனி தொகுதியில் போட்டியிட்டுத் தோல்வியுற்றார். தற்போதுதிருச்செங்கோடு தொகுதியில் போட்டியிட்டு வெற்றி பெற்று மத்திய அமைச்சர் பதவியை அடைந்துள்ளார். பழனி மாணிக்கம் தஞ்சாவூரைச் சேர்ந்த பழனி மாணிக்கம் திமுகவைச் சேர்ந்த முக்கிய எம்.பிக்களில் ஒருவர். விவசாயியான பழனிமாணிக்கம் 4-வது முறையாக தொடர்ந்து வென்று எம்.பி. ஆகியுள்ளார். படித்தது வழக்கறிஞருக்கு என்றாலும் பழனி மாணிக்கத்தின் முக்கியத் தொழில் விவசாயம்தான். அதிலும்தஞ்சையைச் சேர்ந்தவர் என்பதால் விவசாயிகளின் கஷ்டத்தை நேரில் அனுபவித்து, முழுமையாக அறிந்தவர். காவிரிப் பிரச்சினை தொடர்பாக கடந்த நாடாளுமன்றத்தில் உரத்த குரல் எழுப்பியவர். பக்கா திமுககாரரான பழனி மாணிக்கம், மக்களவை உறுப்பினராக இருந்த காலத்தில் பல குழுக்களில் இடம்பெற்றுள்ளார். ஐக்கிய நாடுகள் சபைக்குச் சென்ற இந்தியக் குழு மற்றும் சார்க் நாடுகளின் குழுக்களில்இடம்பெற்றுள்ளார். -எஸ்.ரகுபதி ஜெயலலிதா அமைச்சரவையில் முக்கிய அமைச்சராக விளங்கிய புதுக்கோட்டை தொகுதி திமுக எம்.பி. ரகுபதி முதல்முறையாக எம்.பி.யாகி, எடுத்த எடுப்பிலேயே மத்திய அமைச்சராகவும் உயர்ந்துள்ளார். செட்டியார் வகுப்பைச் சேர்ந்த ரகுபதி, 1992ம் ஆண்டு முதல் 96ம் ஆண்டு வரை ஜெயலலிதா அமைச்சரவையில்இருந்தவர். ஜெயலலிதா ஆட்சி பறி போன பிறகு 2000ம் ஆண்டில் திமுகவில் இணைந்தார். வழக்கறிஞரான ரகுபதி, 1973ம் ஆண்டு அதிமுகவில் இணைந்தன் மூலம் அரசியலில் நுழைந்தவர். வெங்கடபதி வழக்கறிஞரான வெங்கடபதி எம்.பி. ஆவது இதுவே முதல் முறை. முதல் முயற்சியிலேயே மத்திய அமைச்சர்பதவிக்கு உயர்ந்துள்ளார். வெங்கடபதி 1962ம் ஆண்டு முதல் திமுகவில் இருந்து வருகிறார். திமுக சார்பில் நடந்த இந்தி எதிர்ப்புப்போராட்டம், இலங்கைத் தமிழர் போராட்டம் உள்ளிட்ட பல போராட்டங்களில் கலந்து கொண்டு 10 முறைக்கும்மேல் சிறை சென்றுள்ளார். இடையில் திமுகவிலிருந்து விலகி மதிமுகவில் சேர்ந்தார். பின்னர் அங்கிருந்து விலகி மீண்டும் திமுகவுக்குத்திரும்பினார். இப்போது மத்திய அமைச்சராகியுள்ளார்.


மலர்தரு - பதிவர் சந்திப்பு பக்கம் 9 Ramani S 18/10/15 வெங்கட் நாகராஜ் 18/10/15 பகிர்ந்து கொண்டதற்கு நன்றி நண்பரே. Thulasidharan V Thillaiakathu 18/10/15 பகிர்வுக்கு நன்றி! தொடர்கின்றோம்...இணையப் பிரச்சனையினால் இரு புகைப்படங்கள் வரவே இல்லை...மீண்டும் முயற்சித்துப் பார்க்க வேண்டும்.. புலவர் இராமாநுசம் 18/10/15 படங்கள் அருமை! தொடர்கிறேன்! Iniya 19/10/15 அனைத்தும் அருமை அருமை . பகிர்வுக்கு நன்றி சகோ !


:மத்திய அரசின் காலி பணியிடங்களுக்கு, தகுதியானவர்களை, 'ஆன்லைன்' மூலம் நியமிக்க, மத்திய அரசு திட்டமிட்டுள்ளது.


சிங்கப்பூரில் சிங்கிளாய் இந்த சிங்கம்.... ஒரு தொடர் பயணப் பதிவு... பகுதி 4


மூச்சி விட மாட்டோம்.


text: பாலிவுட் நட்சத்திரங்களில் ஆமீர் கான், பிரியங்கா சோப்ரா, அமிதாப் பச்சன் உள்பட ஏராளமானோர் ஃபேஸ்புக்கில் உள்ளனர். இந்நிலையில் சல்மான் கான் இன்று ஃபேஸ்புக்கில் சேர்ந்துள்ளார். இது குறித்து அவர் தன் பக்கத்தில் வெளியிட்டிருக்கும் வீடியோவில் கூறியிருப்பதாவது, நான் ஏன் ஃபேஸ்புக்கில் இல்லை என்று பலர் என்னிம் கேட்டனர். ஃபேஸ்புக்கில் என் பெயரில் உள்ள போலி அகௌண்டுகளால் ஏகப்பட்ட குழப்பம். இப்போது நானே ஃபேஸ்புக்கில் சேர்ந்துவிட்டேன். போலி அகௌண்ட்கள் இதில் சேரவேண்டும் இல்லை என்றால் காணாமல் போக வேண்டும் என்றார். சல்மானின் ஃபேஸ்புக் பக்கத்தில் அவரது புதிய படங்கள், போட்டோக்கள். வீடியோக்கள் உள்ளிட்டவை இருக்கும். சல்மான் படம் ரிலீஸானால் பாக்ஸ் ஆபீஸில் புதிய சாதனை படைக்கும். அதே போன்று அவர் ஃபேஸ்புக்கில் சேர்ந்து புதிய சாதனை படைத்துள்ளார். அதாவது அவர் அகௌண்ட் ஓபன் செய்த அன்றே 26 லட்சம் பேர் அவரை பக்கத்திற்கு லைக் கொடுத்துள்ளனர். சாதனை நாயகன் சல்மான்...


text: ஹொங்கொங் காரணப் பெயர் ஹொங்கொங் பெயர் எவ்வாறு வழக்கில் வந்தது என்றால், கண்டோனிஸ் அல்லது ஹக்கா எனும் மொழிகளில் ஒன்றில் இருந்தே தோற்றம் பெற்றதாகக் கூறப்படுகின்றது. இருப்பினும் ஹொங்கொங் எனும் சொல்லுக்கான கண்டோனிக்ஸ் மொழியின் பொருள் "நறுமணம் வீசும் துறைமுகம்" (Fragrant Harbour) என்பதாகும். அதாவது கண்டோனிஸ் சொற்களான Heung மற்றும் Gong என்பவையே Fragrant என்றும் Harbour என்றும் பொருள் தருகின்றன. [1] பொருளடக்கம் ஹொங்கொங் பெயர் வழங்கப்பட்ட இடம்[தொகு] ஹொங்கொங் எனும் பெயர் 1842 ஆம் ஆண்டிற்கு முன்பு; தற்போது எபர்டீன் (Aberdeen) என்றழைக்கப்படும் இடத்திற்கும், அப் லெய் ச்சாவ் தீவுக்கும் (Ap Lei Chau) இடையில் அமைந்திருக்கும் சிறிய குடா பகுதியை குறிக்கும் ஒரு பெயராகத்தான் இருந்துள்ளது. இப்பகுதியில் வசித்து வந்த மீனவர்கள் தமது பேச்சு வழக்கில் இப்பெயரை பயன்படுத்தியுள்ளனர். இந்த சிறிய குடா பகுதியே பிரித்தானிய கப்பற் படையினருக்கும் இத்தீவின் பூர்வக் குடிகளாக வாழ்ந்த மீனவர்களுக்கும் இடையிலான தொடர்பாடலுக்கு முதல் புள்ளியாக அமைந்தது. தென்சீனக் கடல் நீரோடு முத்து ஆற்று நீர் (Pearl River) வந்து கலக்கும் முகத்துவாரப் பகுதியிலேயே இத்தீவுகள் இருந்துள்ளன. எனவே இத்தீவுகளை அண்டியப் பகுதி கடல், முத்து ஆற்றின் நன்னீர் உட்புகும் கடலாகையால் இக்கடல் பரப்பின் நீர் சுவையானதாகவும் நறுமணமுடையதாகவும் இருப்பதாக இப்பகுதி வாழ் மீனவர்கள் கூறுகின்றனர். இதனாலேயே இவர்கள் இக்கடல் பகுதிக்கு ஹொங்கொங் (நறுமணம் வீசும் துறைமுகம்) என்று அழைத்தனராம். இன்றும் இந்த கடல் பகுதின் நீர் உப்பு சுவை அற்றதாகவே இருக்கின்றது. இந்த கடலில் பிடிக்கப்படும் மீன்களும் நன்னீர் மீன்கள் (குளத்து மீன்கள்) போன்று உப்பற்றதாகவே இருப்பது குறிப்பிடத்தக்கது. ஹொங்கொங் பெயர் வரலாற்றில் பதிவு[தொகு] 1842 ஆம் ஆண்டு இத்தீவு பிரித்தானியரின் ஆட்சிக்கு உட்பட்டப்பொழுது இத்தீவையும் இத்தீவை அண்டிய கடல் பகுதியையும் குறிக்கும் பெயராகியது. இருப்பினும் முதலாம் அபின் போர் (First Opium War) முடிவடைந்து, 1842 இல் நான்கிங் உடன்படிக்கை (Treaty of Nanking) கைச்சாத்திடப்பட்ட பொழுதே ஹொங்கொங் எனும் பெயர் உலக வரலாற்றில் முதன்முதல் இத்தீவுக்கான பெயராகப் பதிவு செய்யப்பட்டது. ஹொங்கொங் தீவு - கவ்லூண் தீபகற்பம்[தொகு] அதனைத் தொடர்ந்து 1860 ஆம் ஆண்டு இரண்டாம் அபின் போர் (Second Opium War) இன் பிறகு மேற்கொண்ட பெக்கிங் மாநாடு (Convention of Peking) உடன்படிக்கைப் படி ஹொங்கொங் தீவுடன், கவ்லூண் தீபகற்ப நிலப்பரப்பும் (Kowloon peninsula) கல்லுடைப்பான் தீவும் (Stonecutter Island) பிரித்தானியரின் ஆட்சி வசமானது. அதன்பின் இந்த இரண்டு பகுதிகளுக்குமான பொதுப்பெயராக ஹொங்கொங் என அழைக்கப்பட்டது. ஹொங்கொங் தீவு, கவ்லூண் தீபகற்பம், புதிய அரசக் கட்டுப்பாட்டுப்பகுதி[தொகு] 1898 யூன் 9 ஆம் நாள் பிரித்தானியா, சீனப் பேரரசு இரண்டும் செய்துக்கொண்ட இன்னுமொரு உடன்படிக்கையின் படி இரண்டாம் பெக்கிங் மாநாடு (Second Convention of Peking) சீனாவின் ஷம் ச்சுன் ஆற்றின் (Sham Chun River) தெற்காக உள்ள அகன்ற நிலப்பரப்பும், அதனைச் சுற்றியுள்ள 262 தீவுத் தொகுதிகளும் 99 ஆண்டுகளுக்கான குத்தகையின் அடிப்படையில் அந்நிலப்பரப்பின் ஆட்சிப் பொருப்பை சீனப்பேரரசு பிரித்தானியாவிடம் கையளித்தது. பிரித்தானியா அந்நிலப்பரப்பை புதிய அரச கட்டுப்பாட்டுப் பகுதி (New Territories) யாக அறிவித்தது. இவ்வாறு ஹொங்கொங் எனும் பெயர் முதலில் ஹொங்கொங் தீவை மட்டும் குறிக்கும் பெயராகவும், 1860 களின் பின் ஹொங்கொங் தீவையும் கவ்லூண் தீபகற்பப் பகுதியையும் குறிக்கும் பெயராகவும், 1898 யூன் 9 ஆம் நாளின் பின் ஹொங்கொங் தீவையும், கவ்லூண் பகுதியையும், ஷம் ச்சுன் ஆற்றின் தெற்காக உள்ள அகன்ற நிலப்பரப்புடன் அதனை அண்டிய 262 தீவுகளையும் உள்ளடக்கிய முழு நிலப்பரப்புக்குமான பெயராக ஹொங்கொங் பதிவுசெய்யப்பட்டு பிரித்தானியர் வசமானது. அத்துடன் கடல் பரப்பும் ஹொங்கொங் ஆட்சிக்குட்பட்ட தனித்துவமான எல்லைகளையும் கொண்டுள்ளது. தற்போது ஹொங்கொங்[தொகு] 1997 ஆம் ஆண்டு பிரித்தானியா ஹொங்கொங் மீண்டும் சீனாவிடம் கையளித்தது. அதன்பின்பு சீன மக்கள் குடியரசின் சிறப்பு நிர்வாகப் பகுதியாக பிரித்தானியரின் ஆட்சிக்குட்பட்டிருந்த அதே எல்லைகளுடனான நிலப்பரப்பு ஹொங்கொங் எனும் பெயரிலேயே அழைக்கப்படுகின்றது.


e1e Published : 07 Apr 2020 01:17 PM Last Updated : 07 Apr 2020 01:18 PM 'சென்னை எக்ஸ்பிரஸ்' உள்ளிட்ட படங்களின் தயாரிப்பாளர் கரீம் மொரானியின் இரண்டு மகள்களுக்கும் கோவிட்-19 தொற்று இருப்பது உறுதி செய்யப்பட்டுள்ளது. முன்னதாக கரீம் மொரானியின் இளைய மகள் ஷாஸா மொரானிக்கு கோவிட் -19 தொற்று இருப்பது உறுதி செய்யப்பட்டது. அவர் மார்ச் முதல் வாரம் இலங்கையிலிருந்து திரும்பியுள்ளார். அப்போது அவருக்கு அறிகுறிகள் இல்லை. திங்களன்று அவர் மும்பையின் நானாவதி மருத்துவமனையில் அனுமதிக்கப்பட்டிருந்தார். இன்னொரு பக்கம் ஷாஸாவின் மூத்த சகோதரியும் நடிகையுமான ஸோவா மொரானி, மார்ச் இரண்டாம் வாரத்தின்போது ராஜஸ்தான் சென்று திரும்பியுள்ளார். அவருக்கும் இப்போது தொற்று இருப்பது உறுதியாகியுள்ளது. இதை ஸோவாவும் உறுதி செய்துள்ளார். கோகிலாபென் திருபாய் அம்பானி மருத்துவமனையில் ஸோவா அனுமதிக்கப்பட்டுள்ளார். இரண்டு நாட்களுக்குப் பிறகு அவருக்கு மீண்டும் பரிசோதனை செய்யப்படும் என்றும், இப்போதைக்கு அவரது குடும்பம், வீட்டுப் பணியாட்கள் என அனைவருக்கும் பரிசோதனை மேற்கொள்ளப்பட்டு அவர்கள் தனிமைப்படுத்தப்பட்டுள்ளனர் என்றும் தெரிவிக்கப்பட்டுள்ளது. முன்னதாக, இதைப் பற்றிப் பேசியுள்ள கரீம் மொரானி, "ஷாஸாவுக்கு அறிகுறிகள் இல்லை. ஆனால் அவருக்குத் தொற்று இருப்பது தெரியவந்துள்ளது. ஸோவாவுக்கு அறிகுறிகள் இருந்தது. அப்போது பரிசோதனை செய்யும்போது அவருக்குத் தொற்று இல்லை. இருவருமே இப்போது தனிமையில், சிகிச்சையில் உள்ளனர்" என்று கூறினார். திங்கள் மாலை வரை இந்தியாவில் கோவிட்-19 தொற்று இருப்பவர்கள் எண்ணிக்கை 4,421. 111 பேர் இதனால் உயிரிழந்துள்ளனர். அன்பு வாசகர்களே.... வரும் ஏப்ரல் 14 வரை வீட்டை விட்டு வெளியே வராமல் நமக்கு நாமே சமூக விலகல் ( Social Distancing) செய்து கொள்வோம். செய்தி ஊடகங்களின் வழியே உலகுடன் தொடர்பில் இருப்போம். பொதுவெளியில் இருந்து தனிமைப்படுத்திக் கொண்டு கரோனா பரவலைத் தடுப்பதில் நம் பங்கை முழுமையாக இந்த சமூகத்துக்கு அளிப்போம். CoVid-19 கரோனா தடுப்பு / விழிப்புணர்வு கையேடு - இலவசமாக டவுன்லோடு செய்து பயன்பெறுங்கள்! - வாசகர்கள் நலனில் அக்கறையுடன் இந்து தமிழ் திசை Sign up to receive our newsletter in your inbox every day!


தரைமட்ட கிணற்றில் விழுந்து மாணவி, விவசாயி சாவு | Two drown in well near Sankarankoil, தரைமட்ட கிணற்றில் விழுந்து மாணவி, விவசாயி சாவு - Tamil Oneindia தரைமட்ட கிணற்றில் விழுந்து மாணவி, விவசாயி சாவு | Published: Friday, March 20, 2009, 9:24 [IST] சங்கரன்கோவில்: தரைமட்டக் கிணற்றில் விழுந்து மாணவியும் விவாசாயியும் பலியாயினர். சங்கரன்கோவில் அருகேயுள்ள கே.கோவில்பட்டியை சேர்ந்தவர் முகுந்தன் மகள் கவுசல்யா. இவர் சாயமலையில் உள்ள தனியார் பள்ளியில் 3ம் வகுப்பு படித்து வந்தார். கவுசல்யா பள்ளி அருகேயுள்ள பகுதியில் சக மாணவிகளுடன் விளையாடிக் கொண்டிருந்தார். அப்போது அங்குள்ள தரைமட்ட கிணற்றில் தவறி விழுந்தார். உடனே சங்கரன்கோவில் தீயணைப்பு நிலையத்திற்கு தகவல் தெரிவிக்கப்பட்டது. நிலைய அதிகாரி புழுகாண்டி தலைமையில் வீரர்கள் விரைந்து வந்தனர். ஆனால் கவுசல்யா அதற்குள் நீரில் மூழ்கி இறந்து விட்டார். அவரது உடலை தீயணைப்பு வீரர்கள் மீட்டனர். இதுகுறித்து பனவடலி சத்திரம் போலீஸ் சப்-இன்ஸ்பெக்டர் கண்ணன் விசாரணை நடத்தி வருகிறார். இன்னொரு கிணற்றுச் சாவு.. குருவிகுளம் அருகேயுள்ள சின்ன வாகைகுளத்தை சேர்ந்த முத்துசாமி மகன் ஆனந்த். விவசாயி. இவர் வயலில் தண்ணீர் பாய்ச்சி விட்டு வீட்டுக்கு நடந்து வந்துக் கொண்டிருந்தார். அப்போது வழியி்ல் இருந்த தரைமட்ட கிணற்றில் தவறி விழுந்து வி்ட்டார். சிறிது நேரத்தில் அவர் மூச்சு திணறி இறந்தார். அவரது உடலை சங்கரன்கோவில் தீயணைப்பு படையினர் மீட்டனர். இதுகுறித்து குருவிகுளம் சப்-இன்ஸ்பெக்டர் சம்சுதீன் விசாரணை நடத்தி வருகிறார். பலி girl மாணவி drown well கிணறு sankarankoil சங்கரன்கோவில் Story first published: Friday, March 20, 2009, 9:24 [IST]


Husband and wife die in shock after wife's death near Ayyampet || அய்யம்பேட்டை அருகே மனைவி இறந்த அதிர்ச்சியில் கணவரும் சாவு சாவிலும் இணை பிரியாத தம்பதி அய்யம்பேட்டை அருகே மனைவி இறந்த அதிர்ச்சியில் கணவரும் சாவு சாவிலும் இணை பிரியாத தம்பதி + "||" + Husband and wife die in shock after wife's death near Ayyampet அய்யம்பேட்டை அருகே மனைவி இறந்த அதிர்ச்சியில் கணவரும் சாவு சாவிலும் இணை பிரியாத தம்பதி அய்யம்பேட்டை அருகே மனைவி இறந்த அதிர்ச்சியில் கணவரும் இறந்தார். சாவிலும் அந்த தம்பதி இணை பிரியாதது கிராம மக்களிடையே நெகிழ்ச்சியை ஏற்படுத்தி உள்ளது. பதிவு: ஜூன் 14, 2020 05:30 AM தஞ்சை மாவட்டம் அய்யம்பேட்டை அருகே உள்ள தோட்டக்காடு ஊராட்சி ஆலங்குடி அண்ணாநகரை சேர்ந்தவர் கலியபெருமாள் (வயது85). கூலித்தொழிலாளி. இவருடைய மனைவி பட்டு (80). இவர்களுக்கு2மகன்களும், ஒரு மகளும் உள்ளனர். இவர்களுக்கு திருமணமாகி விட்டது. கலியபெருமாளும், அவரது மனைவி பட்டுவும் தங்கள் மகன்களுடன் வசித்து வந்தனர். நேற்று காலை 11 மணி அளவில் வயது முதிர்வின் காரணமாக பட்டு திடீரென இறந்தார். பல ஆண்டுகளாக தன்னுடன் இணை பிரியாமல் வாழ்ந்து வந்த பட்டுவின் திடீர் மரணம் கலியபெருமாளுக்கு அதிர்ச்சியை ஏற்படுத்தியது. அவர் மனைவியின் உடல் அருகே கண்ணீர் சாரை, சாரையாக ஊற்ற மிகுந்த சோகத்துடன் அமர்ந்து இருந்தார். அவரை பார்த்து உறவினர்களும் கதறி அழுதபடி இருந்தனர். நீண்ட நேரமாக அழுது கொண்டிருந்த கலியபெருமாளுக்கு அவருடைய உறவினர்கள் ஆறுதல் கூறினர். ஆனால் அவர் எந்த ஆறுதலையும் ஏற்றுக்கொள்ளாமல் மனைவி பிரிந்ததை நினைத்து நினைத்து மேலும் துயரம் அடைந்தார். இந்த நிலையில் நேற்று மதியம் கலியபெருமாள் திடீரென மயங்கி விழுந்தார். அவரை உறவினர்கள் எழுப்பியபோது அவரும் மனைவியுடன் விண்ணுலகிற்கு பயணமானது தெரியவந்தது. மனைவி இறந்த அதிர்ச்சியில் இருந்து மீள முடியாமல் கணவரும் இறந்தது கிராம மக்களிடையே நெகிழ்ச்சியை ஏற்படுத்தியது. சாவிலும் இணை பிரியாத அந்த தம்பதியின் உடல்கள் ஒரே இடத்தில் அஞ்சலிக்காக வைக்கப்பட்டு உள்ளது. அவர்களுடைய இறுதி சடங்குகள் இன்று (ஞாயிற்றுக்கிழமை) நடைபெறும் என கிராம மக்கள் தெரிவித்தனர். 1. அஞ்சுகிராமம் அருகே கடன் தொல்லையால் விபரீதம்: மனைவி, மகளுடன் விஷம் குடித்த ஆட்டோ டிரைவர் சாவு -2பேருக்கு தீவிர சிகிச்சை அஞ்சுகிராமம் அருகே குடும்பத்தினருடன் விஷம் குடித்த ஆட்டோ டிரைவர் பரிதாபமாக இறந்தார். மனைவி, மகளுக்கு தீவிர சிகிச்சை அளிக்கப்பட்டு வருகிறது. 2. பிரேசில் அதிபரின் மூத்த மகனுக்கும் கொரோனா தொற்று உறுதி மனைவி, 2-வது மகனை தொடர்ந்து பிரேசில் அதிபரின் மூத்த மகனுக்கும் கொரோனா தொற்று உறுதி செய்யப்பட்டுள்ளது. 3. ரஷியாவில் ஆற்றில் மூழ்கி இறந்த4தமிழக மாணவர்கள் உடல்கள் அடுத்த வாரம் வருகை - மத்திய மந்திரி தகவல் ரஷியாவில் ஆற்றில் மூழ்கி இறந்த4தமிழக மாணவர்கள் உடல்கள் அடுத்த வாரம் வந்து சேரும் என்று மத்திய மந்திரி தகவல் தெரிவித்துள்ளார். 4. அம்பையில் பயங்கரம் அம்மிக்கல்லை தலையில் போட்டு டிரைவர் கொலை மனைவி கைது அம்பையில் அம்மிக்கல்லை தலையில் போட்டு டிரைவர் படுகொலை செய்யப்பட்டார். இதுதொடர்பாக அவருடைய மனைவியை போலீசார் கைது செய்தனர். 5. கொலைவழக்கில் 10 ஆண்டுகளாக தலைமறைவாக இருந்த கணவன்-மனைவி கைது கொலைவழக்கில் கோர்ட்டில் ஆஜராகாமல் 10 ஆண்டுகளாக தலைமறைவாக இருந்த கணவன்-மனைவியை போலீசார் கைது செய்தனர்.


மிக்க நன்றி கலகலப்ரியா.